Facebook Messenger Menawarkan Sokongan Panggilan Video & Suara Secara Berkumpulan

Facebook sebelum ini telah memperkenalkan fungsi membuat panggilan video dan suara secara berkumpulan untuk Messenger. Tetapi proses untuk melakukannya sedikit sukar. Sekiranya anda ingin mengubah panggilan individu kepada panggilan berkumpulan, anda perlu menamatkan panggilan terlebih dahulu, kemudian membuat panggilan video berkumpulan menerusi Messenger.

Terbaru, Facebook memudahkan proses berkenaan pada Messenger dengan menambah sebuah ikon baru ketika membuat panggilan video iaitu ikon ‘Add Person’.

Ketika membuat panggilan secara kepada seorang individu, anda boleh terus tekan pada ikon berkenaan dan menambah rakan atau ahli keluarga baru untuk turut sama menyertai panggilan video berkenaan. Ciri baru ini telahpun ditawarkan untuk semua pengguna Android dan iOS di seluruh dunia.


Reviu: Samsung Gear Fit2 Pro, Jam Tangan Kecergasan Kalis Air

Samsung telah membawakan jam tangan pintar Gear Fit2 Pro kepada pengguna tempatan yang menawarkan beberapa ciri-ciri kecergasan. Direka khusus kepada anda yang mementingkan gaya hidup yang sihat, ia boleh digunakan sebagai alat untuk memantau kecergasan harian seperti berbasikal, berlari dan berenang.

Samsung Gear Fit2 Pro yang hadir dengan sensor denyutan nadi dibina dengan kerangka tahan lasak serta kalis air tawar dan masin sedalam 50 meter (5 ATM). Notifikasi dan membaca teks juga lebih mudah dengan skrin AMOLED 1.5 inci beresolusi tinggi yang terang.

Menawarkan paparan skrin sentuh berukuran 1.5 inci Curved Super AMOLED beresolusi 216×432 piksel.

Sensor denyutan nadi terletak di bahagian belakang jam tangan pintar.

Sisi kiri menempatkan butang Power/Unclock dan juga butang Back.

Untuk pengecas jam tangan pintar ini, hanya letakkan di atas pengecasnya.

Penjejak degupan jantung memudahkan pengguna memaksimumkan aktiviti senaman, merekod pembakaran kalori dengan lebih baik dan mendapatkan gambaran tentang tahap kesihatan keseluruhan anda. Samsung Gear Fit2 Pro juga menaik taraf fungsi penjejakan kesihatan dan kecergasan dengan ciri berkesan yang berlandaskan kadar jantung peribadi anda.

Berbeza dengan jam tangan pintar yang terdapat di pasaran, dengan Gear Fit2 Pro pengguna boleh menggunakan aplikasi seperti MyFitnessPal, MapMyRun, Endomondo dan UA Record sebagai rujukan kecergasan. Ia merupakan jam pintar kecergasan yang pertama di dunia yang menyokong aplikasi kecergasan pihak ketiga.

Selain aplikasi kecergasan, pengguna juga akan menerima notifikasi seperti panggilan, mesej, Whatsapp dan Facebook melalui peranti ini. Selain itu, terdapat mesej pendek seperti Yes, No, On my way, OK, Thanks dan beberapa lagi untuk anda membalas mesej terus dari Gear Fit2 Pro ini.

Bosan bersenam tanpa mendengar sebarang muzik? Dengan adanya Gear Fit2 Pro, bersenam kini tidak lagi sunyi mahupun bosan. Anda boleh mendengar muzik kegemaran semasa bersenam tanpa sebarang masalah, tetapi perlu menyambungkan peranti ini headphone yang ada sokongan Bluetooth dan ia boleh beroperasi dengan baik.

Samsung sememangnya terkenal dengan peranti tahan lasak! Oleh itu, Gear Fit2 Pro sangat sesuai bagi mereka yang kerap melakukan aktiviti lasak dan melakukan sukan agresif. Menerusi kerangka dengan sokongan kalis air ini, ia boleh digunakan dalam air tawar dan masin sedalam 50 meter (5 ATM).

*Aplikasi ini hanya sesuai disambungkan dengan peranti Samsung sahaja buat masa sekarang.


Cara Mudah Nak Menang iPhone X Melalui Digi

Tipu kalau kata diri sendiri tak nak merasa guna iPhone X. Bukannya sebab tak minat tetapi ramai merasakan duit sebanyak RM5000 tu boleh buat banyak benda lain lagi atau belanjakan kepada perkara yang lebih penting.

Jika anda salah seorang pelanggan Digi yang melanggan pelan pascabayar, apa kata cuba cara mudah ni untuk melayakkan diri dalam cabutan bertuah untuk memenangi satu daripada 50 biji iPhone X. Mudah sahaja, anda perlu mendaftar kad kredit Mastercard untuk pembayaran bil bulanan. Bermakna setiap bulan bil bulanan Digi anda akan terus dicas ke kad kredit tanpa anda perlu membuat transaksi di kedai fizikal ataupun secara atas talian.

Promosi akan berakhir 31 Mac ini iaitu lebih kurang tiga hari lagi. Tunggu apa lagi, jom ikuti langkah dibawah bagaimana cara untuk mengaktifkan Auto Pay menggunakan aplikasi MyDigi :

Selepas permohonan berjaya, pelanggan akan menikmati potongan diskaun sebanyak 5% untuk setiap bil selama enam bulan berturut-turut. Jika tidak berjaya, anda boleh layari stor Digi yang berhampiran untuk bantuan selanjutnya.


Meizu 17 Pro Ungguli Top 10 Telefon Yang Mendapat Pujian Di AnTuTu!!??

Tidak tahu telefon bimbit mana yang senang digunakan? Tidak tahu telefon mana yang hendak dipilih? Mungkin anda boleh merujuk pada “TOP 10 Daftar Pujian Android Mobile Phone” yang diumumkan oleh AnTuTu pada hari berikutnya. Pada 2 Julai, AnTuTu mengeluarkan senarai. Data tersebut berasal dari penilaian AnTuTu. Waktu pengumpulan adalah dari 1 Jun hingga 30 Jun 2021. Hanya untuk pasaran China.

Senarai tersebut menunjukkan bahawa Meizu 17 Pro menduduki tempat pertama dengan penarafan 98.04%, menjadi model dengan penarafan tertinggi pada bulan Jun. Walau bagaimanapun, hasil ini tidak menghairankan,

Sebagai unggulan dua generasi Meizu, Meizu 17 Pro juga mempunyai kekuatan produk yang baik tahun ini. Mesin ini dilengkapi dengan platform mudah alih Qualcomm Snapdragon 865, menggunakan kombinasi memori kilat berkelajuan tinggi LPDDR5 + UFS 3.1, dan menyokong kadar penyegaran sehingga 120Hz. Serangkaian konfigurasi perkakasan yang sangat baik dan reka bentuk penampilan kelas pertama memberikan Meizu 17 Pro atribut unggulan yang telah kekal di pasaran untuk pertama kalinya dalam setahun.

Pada bulan Jun, Samsung Galaxy S20 Ultra 5G menduduki tempat kedua dengan penarafan 98.02%; ketiga ialah Huawei Mate40 dengan penarafan 96.54%. Dalam senarai ini, Samsung, Meizu dan Huawei semuanya mempunyai tiga model dalam senarai itu, dan ketiga-tiga jenama itu dibahagi sama rata. Selain Meizu 17 Pro, siri 18 yang dilancarkan oleh Meizu tahun ini juga telah mendapat pengiktirafan oleh banyak pengguna.


Hakim Menyebelahi Apple

Berikut adalah satu lagi kes berkenaan Apple dan perbalahannya dengan kerajaan US dalam isu menyahkunci peranti Apple. Seperti ramai yang sedia maklum Apple telah pun bertegas tidak akan memberikan kerjasama kepada FBI dalam mengekstrak informasi dari iPhone milik penyerang San Bernardino. Satu lagi kes yang serupa telah pun dibawa ke pengadilan mahkamah dan berikut adalah perkembangan kes tersebut.

Seorang hakim persekutuan telah menafikan kemahuan kerajaan yang mengarahkan Apple menyahkunci iPhone 5s milik seorang pengedar dadah jenis meth. Apa yang menarik pada kes ini adalah peranti tersebut menggunakan sistem operasi iOS 7 dan versi tersebut boleh diakses Apple untuk mendapatkan informasi pengguna, sedikit berbeza dengan kes San Bernardino yang menggunakan sistem operasi iOS 9 yang tidak dikatakan tidak boleh diakses oleh Apple.

Walaupun mempunyai akses kepada peranti yang digunakan pengedar tersebut, Apple masih teguh dengan pendiriannya untuk tidak membocorkan sewenang-wenangnya data dari peranti Apple. Syarikat teknologi itu juga mahu kerajaan agar tidak menggunakan All Writs Act sesuka hati tanpa melihat impak yang besar kepada keselamatan data pengguna.


Ukuran Dimensi Samsung Galaxy S8 Sudah bocor?!

Semakin dekat pelancaran Samsung Galaxy S8, semakin banyak berita disiarkan. Setelah video iklan di Korea yang memperlihatkan teknologi AMOLED mereka, satu laman sesawang terkenal telah memuat naik satu artikel memperlihatkan ukuran dimensi dua variasi model Samsung Galaxy S8.

Berdasarkan berita ini, akan ada model bersaiz besar dikenali sebagai Galaxy S8 Plus yang berukuran 152.38 x 78.51 x 7.94mm. Variasi ini lebih lebar dan tinggi dari Galaxy S7 Edge, dan memiliki keluasan skrin yang jauh lebih baik.

Model standard pula hadir dengan ukuran dimensi 140.14 x 72.20 x 7.30mm sedikit rendah dari Galaxy S7 namun lebih lebar. Seperti model Galaxy S8 Plus, ia mempunyai skrin yang jauh lebih besar berbanding model terkini kerana barisan Galaxy S8 mempunyai bezel yang sangat minimal.

Imej dimensi ini tidak harus dijadikan indikasi peranti sebenar kerana ia dilaporkan oleh pihak ketiga. Kami juga berasa ragu-ragu dengan imej ini kerana ia menunjukkan Galaxy S8 menggunakan sambungan MicroUSB. Pada pendapat kami, Samsung pastilah mahu seiring dengan perkembangan teknologi ketika ini di mana majoriti peranti flagship terbaru menggunakan sambungan USB-C.

Namun satu perkara konsisten yang kita boleh lihat dari khabar angin dan imej-imej bocor adalah Samsung berkemungkinan besar akan melancarkan peranti yang mempunyai bezel yang sangat-sangat nipis dan memberikan keluasan paparan yang maksimum pada Galaxy S8.


Apple Memperkenal Cip Pemproses Pertama Bagi Komputer Riba – Dikenali Sebagai Apple M1.

Apple kini telah memperkenalkan cip pemproses pertama milik mereka bagi mengantikan cip dari Intel yang dikenali sebagai Apple M1.

Menariknya, cip pemproses ini hadir dengan 5nm dan berasaskan ARM. Ia tampil dengan 8 teras masing-masing bagi CPU dan GPU.

Dikhabarkan, cip pemproses di bawah Apple Sillicon ini mampu memberikan kuasa dalaman lebih baik serta grafik yang lebih mempersona.


Reviu Eksklusif: Samsung Galaxy S7 Edge, Juara Smartphone Terkini!

Kita masih belum memasuki fasa pertengahan tahun 2016, editor pasti baki tahun 2016 yang tinggal ini kita pasti akan melihat pelbagai smartphone dilancarkan yang akan membuatkan kita berasa kagum. Pengeluar pasti berlumba-lumba mengeluarkan peranti berprestasi tinggi untuk menggondol takhta smartphone terbaik 2016, atau adakah sebenarnya kita sudah melihat calon terbaik bagi anugerah tersebut apabila Samsung melancarkan Galaxy S7 Edge di KLCC pada 17 Mac lalu.

Apabila Samsung memutuskan untuk mengecualikan fungsi kalis air dan microSD pada model Galaxy S6 tahun lalu, mereka sebenarnya telah menarik balik kelebihan yang paling digemari pada Galaxy S5. Tindakan tersebut lantas menyebabkan ramai pengguna, terutama yang bertukar dari model Galaxy S5 kepada Galaxy S6 yang merasakan Samsung telah melakukan tindakan yang kurang bijak. Bukan itu sahaja, ramai pengguna juga kurang berpuas hati dengan kapasiti bateri yang rendah pada Galaxy S6, antara perkara positif yang boleh dilihat pada model tersebut adalah prestasi kameranya yang dikatakan antara terbaik antara model-model flagship lain pada tahun lalu dan juga reka bentuknya yang elegan.

Beranjak tahun 2016, Samsung telah pun melancarkan Galaxy S7 Edge di Malaysia, dan model ini disebut-sebut sebagai versi Galaxy S6 yang lebih sempurna. Samsung telah berusaha memastikan peranti ini tampak kemas dan elegan sambil memberikan spesifikasi terbaik yang pengguna mahukan. Sekilas pandang peranti terbaru ini saling tidak tumpah dengan model Galaxy S6 Edge, namun anda perlu memegang sendiri Galaxy S7 Edge untuk merasai kelainan model ini.

Selain itu, Galaxy S7 Edge juga kembali dengan fungsi kalis air dan juga sokongan microSD, ianya sesuatu yang sangat mengujakan pengguna memandangkan kini mereka mempunyai lebih kawalan ke atas peranti dari segi saiz storan. Fungsi kalis air pula memberikan jaminan bahawa model ini boleh dibawa ketika cuaca kurang baik dan semasa melakukan aktiviti air.

Galaxy S7 Edge merupakan peranti yang mempunyai reka bentuk bergaya dan elegan, sekiranya anda seseorang yang hanya mementingkan spesifikasi, masih terdapat pilihan alternatif di pasaran. Reka bentuk Galaxy S7 Edge sesuai bagi mereka yang mahukan peranti yang mampu memberikan fashion statement di dalam gaya hidup digital mereka di samping mempunyai spesifikasi yang hebat. Rupa dan estetik fizikal Galaxy S7 Edge mirip dengan model terdahulu dengan elemen reka bentuk Galaxy S6 Edge masih jelas diterapkan oleh Samsung di dalam model terbaru ini. Lengkungan sisi yang cantik memberikan dimensi badan yang elegan kepada model ini dengan rangka aluminium bagi mengukuhkan keseluruhan binaan.

Editor sangat meminati rekaan panel belakang sedikit melengkung, menurut Samsung ianya adalah hasil proses yang dikenali sebagai 3D Thermo Forming. Proses ini memberikan kemasan yang sangat memuaskan pada tangan apabila memegang peranti di mana sisi panel dan bingkai besi terasa seperti satu unit yang terjalin dengan sempurna. Hasilnya anda tidak akan merasai sisi peranti yang tajam apabila anda memutar atau memegang erat peranti di tangan.

Sungguhpun rekaan Galaxy S7 Edge cantik dan selesa di tangan, terdapat satu isu yang ingin editor ketengahkan. Setelah beberapa minit menggunakan peranti ini, editor mendapati panel gelasnya cepat comot dengan kesan minyak dan cap jari. Bagi mereka yang mementingkan kebersihan peranti ini mungkin akan menjadi satu isu yang besar kerana Galaxy S7 Edge perlu kerap dilap bagi memastikan ianya sentiasa nampak bersih dari kotoran. Namun anda boleh menyelesaikan isu ini dengan memasang casing atau skin pada Galaxy S7 Edge.

Menyentuh tentang spesifikasi, editor akan membentangkan informasi perkakasan Galaxy S6 Edge dan Galaxy S7 Edge untuk rujukan anda. Ayuh kita lihat apakah tambah baik yang Samsung berikan pada model terbaru ini.

Berdasarkan jadual spesifikasi di atas, anda dapat melihat bahawa Samsung telah melakukan banyak perubahan di dalam perkakasan peranti Galaxy S7 Edge berbanding model terdahulu. Antara yang menjadi perhatian adalah kemunculan semula sokongan MicroSD dan slot SIM hybrid. Selain itu tambah baik kapasiti bateri yang jauh lebih besar akan dapat memberi manfaat kepada mereka yang menggunakan peranti secara intensif.

Ujian benchmark dijalankan bagi melihat skor prestasi Galaxy S7 Edge untuk perbandingan dengan smartphone lain. Aplikasi Geekbench 3 dan AnTuTu digunakan bagi tujuan ini, hasilnya adalah Galaxy S7 Edge mengungguli carta prestasi kedua-dua ujian lantas membuktikan kemampuan peranti ini.

Fungsi Menarik Pada Galaxy S7 Edge

Editor merasakan fungsi Always On Display merupakan salah satu fungsi paling berguna pada Galaxy S7 Edge. Apabila anda mengaktifkan fungsi ini, satu paparan informasi akan sentiasa terpasang untuk anda lihat pada  skrin peranti walaupun peranti sudah berada dalam lock mode. Anda boleh memilih jenis informasi yang ingin dipaparkan pada skrin seperti masa, tarikh dan juga imej.

Fungsi ini dibina bagi memudahkan anda menguruskan aplikasi permainan dan memudahkan pergerakan  anda ketika bermain tanpa tertekan butang-butang yang tidak diingini seperti back dan recents.

Setelah mencuba fungsi ini, editor merasakan terdapat pro dan kontra apabila menggunakannya. Walaupun ia memudahkan editor dengan menyusun sendiri permainan di dalam folder khas, tetapi terdapat beberapa aplikasi bukan permainan juga dimasukkan ke dalam folder tersebut. Contohnya seperti di dalam gambar langkah pengaktifan, aplikasi diagnostik Hardware Info telah disalah tafsir sebagai aplikasi permainan. Selain itu agak sukar untuk mengelak dari tertekan butang Game Tool ketika bermain permainan dan ini menyebabkan rasa jengkel.

Fungsi Edge Display sudah diperkenalkan semenjak siri Galaxy S6 lagi, namun ianya dilihat lebih sekadar gimik kerana fungsinya yang sangat terhad di mana anda hanya boleh mengakses kenalan sahaja. Pada versi Galaxy S7 Edge, fungsi ini lebih menyeluruh dan berguna, kini anda boleh menetapkan lebih banyak kenalan, aplikasi dan fungsi tertentu pada paparan Edge.

Selain itu anda juga boleh mendapatkan pelbagai jenis panel yang boleh ditetapkan pada Edge Display. Hanya masuk ke paparan Edge Display dan tekan butang tetapan. Selepas itu anda boleh mengakses pelbagai kandungan yang boleh dimuat turun dari stor aplikasi Samsung. Sesetengah panel yang ditawarkan adalah berbayar seperti File Manager Panel, Quick Setting Panel dan Call Log Panel. Namun anda tidak perlu khuatir, masih ada banyak pilihan panel percuma telah disediakan.

Model Galaxy S6 adalah antara model terbaik pada tahun lalu, namun ia masih hadir dengan beberapa kelemahan seperti tiada sokongan stor tambahan MicroSD. Fungsi ini jelas menjadi perbualan hangat di kalangan pengkritik dunia teknologi yang mengatakan bahawa Samsung telah melakukan kesilapan yang besar kerana majoriti pengguna Android amat mementingkan sokongan MicroSD.

Namun anda hanya boleh menggunakan satu talian mobil sahaja sekiranya anda mahu menggunakan fungsi MicroSD. Ini kerana Samsung Galaxy S7 Edge hadir dengan Dual SIM Hybrid Tray yang membolehkan anda menetapkan salah satu dari dua konfigurasi iaitu :

Tiada yang lebih menghampakan dari kehabisan bateri di saat anda memerlukan peranti, Samsung cuba menyelesaikan masalah tersebut dengan dua cara, iaitu menawarkan kapasiti bateri yang besar kepada anda (3600 mAh), di samping anda juga boleh memanfaatkan fungsi Adaptive Fast Charging.

Dengan fungsi Adaptive Fast Charging anda boleh mendapat cas kuasa hampir 50% dengan hanya 30 minit masa mengecas. Namun menurut Samsung untuk mendapat kadar cas seperti yang disebutkan dalam masa yang singkat anda perlulah menggunakan plag kuasa yang disediakan bersama peranti. Ini kerana pilihan alternatif tidak dijamin akan memberikan kadar kuasa cas yang sama.

Setelah mencuba fungsi ini, editor mendapati peranti akan cepat panas dan kapasiti cas bateri berada sekitar 40% setelah setengah jam dicas. Untuk mendapatkan cas yang lebih pantas dan mengelakkan peranti dari panas, editor menyarankan anda mematikan peranti dan cas menggunakan plag yang disediakan Samsung.

Samsung bukan sahaja telah membina peranti yang cantik dan berprestasi tinggi, malah Galaxy S7 Edge juga selamat digunakan di kawasan berair dan berdebu. Peranti ini menerima pengiktirafan kelas IP 68 yang menunjukkan ianya boleh bertahan selama 30 minit pada kedalaman air 1.5 meter.

Apa yang lebih menarik bahagian port peranti ini tidak perlu ditutup ketika ianya direndam atau digunakan ketika di dalam keadaan lembab. Jadi anda tidak perlu risau sekiranya air tertumpah ke dalam port pengecas dan audio jack. Selain itu sekiranya peranti mengesan bahagian port di dalam keadaan lembab, ia secara automatik akan menghentikan operasi port, contohnya anda cuba mengecas peranti yang baru sahaja direndam, sistem peranti akan memberitahu anda bahawa port dalam keadaan basah dan tidak boleh digunakan.

Sekarang mari kita lihat kuasa penarik terbesar pada Galaxy S7 Edge yang terletak pada kemampuan optikalnya. Walaupun resolusi megapiksel telah dikurangkan sehingga 12 megapiksel berbanding model terdahulu, anda tidak seharusnya menghakimi tanpa mencuba dahulu kemampuan kamera Galaxy S7 Edge.

Samsung memperkenalkan teknologi Dual Pixel pada model terbaru ini, ia adalah teknologi kamera yang banyak digunakan pada kamera DSLR. Dengan teknologi ini setiap piksel mempunyai dua photodiode berbanding satu yang biasa digunakan pada kamera smartphone. Oleh kerana itu, kamera Galaxy S7 Edge dapat fokus pada imej jauh lebih pantas dan jitu berbanding smartphone lain.Di samping Dual Pixel, Samsung juga melengkapkan sistem kamera Galaxy S7 Edge dengan OIS (Optical Image Stabilization) untuk memberikan kestabilan imej ketika menangkap gambar dan merakam video. Sistem OIS berfungsi dengan bantuan perkakasan khas yang dibina di bahagian kamera yang akan mengekalkan kedudukan lensa ketika peranti sedang bergerak. Prestasi OIS lebih bagus dari DIS (Digital Image Stabilization) yang menggunakan perisian untuk menghasilkan imej yang lebih stabil.

Samsung berjaya membuktikan kamera peranti mereka adalah antara yang terbaik pada setiap keluaran model baru. Tona warna dan butiran imej tampak menonjol dan jelas, di samping itu fungsi autofocus yang pantas membolehkan editor menangkap gambar dengan lebih mudah, ianya sangat penting apabila merakam atau menangkap imej subjek yang sedang bergerak. Kemampuan kamera Galaxy S7 Edge menangkap gambar di dalam keadaan malap sangat mengagumkan, bukaan aperture F1.7 jelas banyak membantu di dalam situasi ini. Secara konklusinya Galaxy S7 Edge mempunyai kamera smartphone terbaik yang ada di pasaran ketika ini.

Sepanjang editor menggunakan Galaxy S7 Edge, kualiti gambar yang dihasilkan tidak pernah mengecewakan. Dalam pada masa yang sama editor juga menggunakan iPhone 6S sebagai kamera perbandingan memandangkan siri iPhone 6S merupakan antara kamera smartphone point and shoot terbaik pada tahun lalu.Hasil perbandingan sangat ketara, kualiti gambar yang dihasilkan melalui kamera Galaxy S7 Edge ternyata jauh lebih baik berbanding iPhone 6S. Ini kerana Samsung menggunakan sensor yang lebih besar dan bukaan aperture yang lebih baik (F1.7), lantas membolehkan gambar di dalam kawasan yang mempunyai cahaya malap tampak lebih cerah dan jelas apabila ditangkap menggunakan kamera Galaxy S7 Edge.

Sekiranya anda membeli Galaxy S7 Edge, anda bukan sahaja memiliki peranti smartphone terbaik di pasaran pada ketika ini, malah anda juga menikmati servis selepas jualan yang terbaik dari Samsung. Ini kerana Samsung telah memperkenalkan Galaxy Butler Service khas untuk pemilik Galaxy S7 Edge supaya gaya hidup digital anda lebih mudah dan terurus. Terdapat 7 servis yang ditawarkan melalui Galaxy Butler dan berikut adalah deskripsi servis tersebut.

Komen Bagi editor faktor penarik terbesar Galaxy S7 Edge adalah pada prestasi kamera dan reka bentuknya yang sangat baik. Bagi mereka yang mencari-cari smartphone dengan kamera yang superior berbanding model lain, Galaxy S7 Edge adalah untuk anda. Fungsi autofocus smartphone ini sangat pantas dan tepat, selain itu prestasi tangkapan low–lighting adalah yang terbaik editor pernah cuba pada kamera smartphone. Namun terdapat sedikit kelemahan dari segi perisian seperti Game Launcher, namun itu semua boleh diselesaikan apabila Samsung mengemas kini perisian sistem operasi pada masa akan datang.


ASUS ROG Phone 3 Terima Pensijilan Dari EEC??

Pasti ramai yang mengetahui bahawa ROG Phone 3 bakal dilancarkan pada bulan hadapan. Sebelum pelancaran berlaku ada suatu maklumat yang menarik mengenaik peranti ini apabila dikhabarkan maklumat peranti ini tertiris di Eurasian Economic Commission (EEC).

Dipercayai, maklumat yang memaparkan nombor ZS661KS adalah milik ROG Phone 3.

Berkemungkinan ia bakal hadir dengan Snadragon 865 dan dipadankan dengan 8GB RAM danmenjalankan Android 10.


Huawei Umum Siri OceanStor Pacific Generasi Seterusnya, Tetapkan Penanda Aras Baharu untuk Storan Data Besar-besaran

SHENZHEN, China, 30 Mei 2020 /PRNewswire/ — Huawei mengumumkan pelancaran seluruh dunia bagi sistem storan besar-besaran generasi seterusnya — Siri OceanStor Pacific. Siri ini membawa perkhidmatan yang cekap, berkesan kos dan andal untuk AI, HPC, video dan senario data besar-besaran yang lain dengan menerobos sempadan seni bina, perkhidmatan dan prestasi serta memanfaatkan saling kerja berbilang protokol tanpa kompromi, algoritma EC elastik generasi seterusnya dan siri perkakasan khusus. Siri ini melambangkan piawaian baharu untuk storan data besar-besaran berorientasi masa depan, bagi membantu perusahaan untuk menyerlahkan kuasa data sepenuhnya dalam era pintar.

Revolusi perindustrian keempat telah menjadikan pengeluaran digital sebagai mata wang untuk model perniagaan moden. Pengeluaran digital menukarkan data menjadi peluang, kemudian peluang ini ditukarkan menjadi perkhidmatan dan akhirnya kepada keuntungan. Menerusi faktor pengeluaran baharu ini, perusahaan perlu mencari jalan mengumpul dan menyimpan jenis-jenis data yang berbeza secara berkesan kos seperti data berstruktur daripada perkhidmatan teras dan data tak berstruktur besar-besaran daripada 5G, IoT serta UHD. Perusahaan menggunakan teknologi AI untuk menganalisis dan memproses jumlah data yang besar untuk menukarkan data menjadi pengetahuan dan perkhidmatan, lalu meningkatkan kecekapan pengeluaran.

Peter Zhou, Presiden Storan Data dan Barisan Produk Visi Pintar Huawei berkata, “Data besar-besaran akan memainkan peranan yang semakin penting dalam transformasi digital perusahaan. Hari ini, hanya 2% daripada data global disimpan dan hanya 10% data dilombong untuk memperoleh nilai selanjutnya. Perusahaan menghadapi kapasiti yang tidak mencukupi, silo data dan pengurusan yang rumit apabila mengendalikan data besar-besaran. Siri OceanStor Pacific kami direka untuk menyelesaikan masalah-masalah utama ini, menetapkan penanda aras baharu untuk storan data besar-besaran yang cekap, menjimatkan dan berkekalan serta membantu kami untuk menjadi pilihan yang dipercayai untuk data besar-besaran.”

Shang Haifeng, Presiden Domain Storan Besar-besaran Huawei, menghuraikan mengenai tiga hala tuju strategik Huawei untuk senario data besar-besaran:

Cekap, Menjimatkan dan Berkekalan: Pilihan yang Dipercayai untuk Data Besar-besaran

Huawei melancarkan generasi pertama storan fail pada tahun 2009 dan sejak itu terus melabur dalam storan data besar-besaran, menduduki kedudukan No. 1 dalam bahagian pasaran di China selama empat tahun berturut-turut. Siri OceanStor Pacific bertujuan untuk menjadi pilihan yang dipercayai untuk data besar-besaran dengan memanfaatkan sepenuhnya pengetahuan selama bertahun-tahun dalam perisian dan perkakasan serta mencetuskan inovasi perintis dari segi kecekapan, kos dan keandalan.

Storan OceanStor Huawei telah digunakan di lebih 150 negara untuk lebih 12,000 pelanggan dalam pelbagai sektor, termasuk pembawa, kewangan, kerajaan, tenaga, penjagaan kesihatan, pembuatan dan pengangkutan. Storan OceanStor Huawei merupakan pilihan yang ideal untuk pelanggan seluruh dunia yang ingin menyimpan dan memproses data perkhidmatan mereka.

Huawei ialah penyedia global yang terkemuka bagi infrastruktur teknologi maklumat dan komunikasi (ICT) serta peranti pintar. Dengan penyelesaian bersepadu dalam empat domain utama iaitu rangkaian telekomunikasi, IT, peranti pintar dan perkhidmatan awan, kami komited untuk membawa fungsi digital kepada setiap orang, kediaman dan organisasi demi dunia pintar yang terhubung sepenuhnya.

Portfolio produk, penyelesaian dan perkhidmatan hujung-ke-hujung Huawei bersifat kompetitif dan selamat. Melalui kolaborasi terbuka bersama rakan-rakan kongsi ekosistem, kami mencipta nilai yang berkekalan untuk pelanggan kami, berusaha untuk memperkasa orang ramai, memperkaya kehidupan di rumah dan menginspirasikan inovasi dalam semua bentuk dan saiz organisasi-organisasi.

Di Huawei, inovasi memberi tumpuan pada keperluan pelanggan. Kami banyak melabur dalam penyelidikan asas, menumpu pada kejayaan teknologi yang mendorong dunia untuk melangkah maju ke hadapan. Kami mempunyai lebih daripada 194,000 pekerja dan kami beroperasi di lebih 170 negara dan wilayah. Ditubuhkan pada tahun 1987, Huawei ialah sebuah syarikat swasta yang dimiliki sepenuhnya oleh kakitangannya.

Untuk maklumat lanjut, sila kunjungi Huawei secara dalam talian di www.huawei.com atau ikuti kami di:

Source: Shenzhen Huawei Technology Co., Ltd.

Keywords: Computer Networks Computer/Electronics Internet Technology Telecommunications New products/services


OPPO Turunkan Harga OPPO F5 & OPPO A83

Seakan memberi ruang kepada model baru yang akan dilancarkan tidak lama lagi, OPPO Malaysia hari ini telah mengumumkan penurunan harga bagi OPPO F5 dan juga OPPO A83.

OPPO F5 mendapat diskaun sebanyak RM199 menjadikan harga terkini adalah RM1,099 (asal RM1,298), manakala OPPO A83 pula menerima penurunan sebanyak RM100 menjadikan harganya cuma  RM799 (asal RM899).

Kepada yang berminat, anda boleh membeli telefon pintar dengan harga terbaru bermula 5 April 2018 di kedai rasmi OPPO dan juga secara atas talian.

Beli kat sini ⇓⇓
OPPO F5

Shopee
11street

OPPO A83

Shopee
11street


28 Peranti Xiaomi Bakal Menerima Kemas Kini MIUI 10

Xiaomi telah memperlihatkan paparan antaramuka baharu yang dikenali sebagai MIUI 10 ketika pelancaran Mi 8 pada penghujung Mei lepas. Salah satu fungsi menarik yang ditawarkan pada MIUI 10 adalah sokongan audio berunsurkan bunyi alam sekitar serta keupayaan penggambaran potret AI dengan sokongan efek bokeh dalam apa jua keadaan pencahayaan.

Memandangkan program ujian beta MIUI 10 akan berakhir pada 24 Julai 2018 ini, kemas kini ke antaramuka baharu bakal menyusul tidak lama lagi. Hari ini, pihak Xiaomi menerusi forum rasminya telah berkongsi senarai 28 peranti miliknya yang bakal menerima kemas kini MIUI 10. Namun begitu, buat masa sekarang senarai ini hanyalah untuk peranti ROM China sahaja.

Di antara model yang bakal menerima kemas kini MIUI 10 adalah :


Lazada 11.11 Dan 12.12 Pecah Rekod Dengan 1.3 Billion Kunjungan

Firma eCommerce terkemuka Asia Tenggara, Lazada terus mengorak langkah memecah rekod dengan menarik sejumlah 1.3 bilion kunjungan ke platformnya semasa festival 11.11 dan 12.12 membeli-belah.

Semuanya bermula ketika Lazada 11.11 (November 11), dan diteruskan sehingga Disember. Selepas memecah rekod jualan atas talian 11.11 di 6 buah negara iaitu Indonesia, Malaysia, Filipina, Singapura, Thailand dan Vietnam melangkau jangkaan. Ketika 12.12 negara-negara tersebut mencatat lebih tinggi iaitu 30 kali lebih daripada nilai biasa mereka.

Buat julung kalinya, Lazada last-mile delivery yang merentasi Asia Tenggara mampu untuk menghantar lebih daripada 1 juta parsel setiap hari. Bagi menghadapi waktu kemuncak bagi permintaan pada tahun ini. 100+ rakan logistik Lazada termasuklah pembekal kiriman pihak ketiga, yang mempertingkatkan servis penghantaran bagi memastikan barangan tiba di tangan penggan dengan pantas.

Lazada juga menyewa tiga pesawat untuk menghantar lebih daripada 200 tan bungkusan kepada pembeli di Indonesia, Filipina dan Thailand pada musim cuti.

Ketika jualan akhir tahun Lazada 12.12, pembeli mengambil kesempatan dari 55 juta tawaran dan diskaun eksklusif dalam 3 hari yang bertemakan: Jualan terbaik 2018 (10 Disember 2018), Holiday Shopping Finale (11 December 2018) dan Pilihan Lazada (12 December 2018).

Jenama paling popular yang berjaya memasuki Top Brand Leaderboard termasuklah maybeline, Samsung, Pampers, MamyPoko, and Converse. Turut menjadi bualan dalam kalangan pembeli wanita ialah kategori fesyen, kesihatan dan kecantikan yang mana ia meningkat lebih dari 3 kali ganda dari tahun ke tahun.

Tahun ini, Lazada memperkuatkan hubungan dengan penjual sambil membina pengalaman membeli-belah jangka panjang yang lebih baik untuk pengguna melalui hiburan, keseronokkan dan interaksi di seluruh Asia Tenggara. Sorotan utama pada tahun 2018 termasuklah: Memperkenalkan Langkah-langkah persahabatan dengan Penjual baharu, Melancarkan Super Brand Day, Melancarkan LazMall ketika 9.9 Extravaganza dan Bertekad untuk melahirkan kira-kira 8 juta PKS dan usahawan yang berjaya menjelang 2030.

Lazada mengambil peluang untuk mengubah semula pengalaman membeli belah melalui hiburan, keseronokkan dan interaksi . Memperkenalkan aplikasi permainan baharu seperti Wonderland , Slash It, Shake It untuk pembeli berseronok ketika melayari , mengumpul baucer dan pembelian. Kebanyakkan negara turut memperkenalkan ciri terbaharu seperti aplikasi livestreaming untuk membenarkan penjual berhubung dengan lebih baik terhadap pembeli dan servis imbas, cari dan beli supaya pembeli boleh mengimbas, cari dan membeli barangan di Lazada.

Bagi mendapatkan maklumat lanjut, layari laman sesawang Lazada dan Facebook Rasmi Lazada .


Kenapa Xiaomi Mi Watch Berbentuk Persegi Panjang? Ini Jawapan Xiaomi…

Xiaomi baru sahaja memperkenalkan jam pintar pertama keluaran mereka iaitu Xiaomi Mi Watch, semalam. Antara topik yang menjadi perbualan hangat mengenai jam pintar ini adalah rekaannya yang berbentuk persegi panjang. Sehubungan itu, Xiaomi tampil menjawab persoalan dan menegaskan mereka mempunyai sebab tersendiri mengenainya.

Memetik sumber, Xiaomi berkata rekaan tersebut merupakan penggunaan ruang yang lebih baik – skrin segi empat tepat mempunyai ruang yang seimbang dan ia dapat memaparkan lebih banyak maklumat berbanding skrin bulat. Menerusinya juga, setiap teks dan imej dipaparkan dengan baik tanpa ‘dipotond’.

Seterusnya, skrin segi empat tepat adalah lebih baik untuk pembacaan – di mana ia dikatakan lebih baik dalam memaparkan teks. Kemudian, Xiaomi berkata paparan segi empat tepat menyajikan sokongan navigasi lebih baik. Dengan paparan ini, skrin boleh dilayarkan ke sisi, atas, bawah dan MIUI untuk Watch juga telah direka bentuk untuk berfungsi dengan cara ini.

Sekarang korang dah faham kan? Aha, terdapat juga desas desus mengatakan Xiaomi bakal memperkenalkan Mi Watch Pro tidak lama lagi. Kekal bersama eRing untuk lebih info terkini!


Google Photos Kini Menawarkan Ciri Cadangan Arkib

Google Photos disahkan mendapat ciri simpanan foto ke dalam arkib pada masa terdekat ini. Pengesahan ini dilakukan di laman sosial rasmi Google Photos di Twitter pada 3 Jun yang lepas.

Fungsi ini membolehkan anda menyimpan atau menyembunyikan kandungan gambar daripada menu utama pada aplikasi tersebut. Selain itu, ciri cadangan ini secara automatik akan mengesan dan mencadangkan gambar yang perlu anda simpan di arkib, yang mudah difahami ialah gambar yang sudah lama tidak dibuka.

Kemas kini ini sudah dikeluarkan tetapi ia akan mengambil masa untuk diterima oleh semua peranti Android dan iOS.


Tetikus Tanpa Wayar Logitech G304 LIGHTSPEED Untuk Gaming Pada Harga RM199

Logitech hari ini tampil dengan produk terbaharu mereka iaitu tetikus khusus untuk kegunaan gaming. Model yang dilancarkan ialah Logitech G304 LIGHTSPEED yang hadir dengan tanpa wayar.

Apa kelebihan yang ada pada tetikus ini ialah ia dilengkapi teknologi sensor yang dipanggil HERO (High Efficiency Rated Optical) yang para gamer gemarkan. Logitech mengatakan ia juga mampu bertindak dan respon lebih pantas berbanding tetikus berwayar gaming yang ada di pasaran.

Kuasa yang dihasilkan juga lebih efisyen sehingga berkemampuan mencapai 10 kali ganda lebih baik daripada generasi yang terdahulu. Sensor yang dimuatkan turut menyokong sensiviti sehingga 12,000 DPI dan ketepatan yang tinggi pada 400 IPS.

Kuasa yang menghidupkan tetikus ini hanya bergantung kepada bateri standard saiz AA yang kebiasan boleh dilihat pada alat kawalan jauh di rumah. Dengan berat 99 gram, ia juga jimat bateri dan mampu bertahan lebih lama.

Logitech G304 LIGHTSPEED kini dijual pada harga RM199 dan akan berada di wakil penjual sah seluruh negara bermula Julai 2018.


Hasil USD LTI meningkat 11.2% YoY; Keuntungan Bersih meningkat 26.7% YoY

MUMBAI, India, 21 Oktober 2020 /PRNewswire/ — Larsen & Toubro Infotech (kod BSE: 540005) (NSE: LTI), sebuah syarikat perunding teknologi global dan penyelesaian digital, mengumumkan hasil Q2 FY21 pada hari ini.

“Kami dengan sukacitanya ingin melaporkan pertumbuhan hasil 11.2% YoY dan pertumbuhan keuntungan bersih 26.7% YoY pada Q2. Kami juga gembira untuk mengumumkan satu perjanjian besar dengan TCV baharu bersih yang melebihi USD 40 juta dalam analitik. Urusan perniagaan kami yang besar tetap kukuh dan kami melihat peningkatan daya tarikan di ruang digital, awan dan analitik.

Pandemik ini telah memperlihatkan bahawa organisasi perlu memikirkan kembali model operasi sasaran mereka yang merangkumi transformasi digital agar tetap relevan di pasaran. Keadaan ini memberi peluang amat besar bagi syarikat seperti kami yang mempunyai keupayaan transformasi digital yang komprehensif,”

– Sanjay Jalona, Ketua Pegawai Eksekutif & Pengarah Urusan

*Gartner tidak menyokong mana-mana vendor, produk atau perkhidmatan yang digambarkan dalam penerbitan penyelidikannya, dan tidak menasihatkan pengguna teknologi untuk memilih hanya vendor dengan penilaian tertinggi atau sebutan lain. Penerbitan penyelidikan Gartner terdiri daripada pendapat organisasi penyelidikan Gartner dan tidak boleh ditafsirkan sebagai pernyataan fakta. Gartner menolak semua jaminan, tersurat atau tersirat, sehubungan dengan penyelidikan ini, termasuk sebarang jaminan kebolehdagangan atau kesesuaian untuk tujuan tertentu

LTI (NSE: LTI) adalah sebuah syarikat penyelesaian teknologi digital dan perundingan global yang membantu lebih 400 pelanggan berjaya dalam dunia menumpu. Dengan operasi di 31 buah negara, kami berusaha keras untuk pelanggan kami dan mempercepat transformasi digital mereka dengan platform Mosaic LTI yang membolehkan perjalanan mudah alih, sosial, analitik, IoT dan awan mereka. Ditubuhkan pada tahun 1997 sebagai anak syarikat Larsen & Toubro Limited, warisan unik kami memberi kami kepakaran dunia nyata yang tiada tandingannya untuk menyelesaikan cabaran perusahaan yang paling kompleks di kesemua industri. Setiap hari, pasukan kami yang mempunyai lebih daripada 30,000 LTI membolehkan pelanggan kami meningkatkan keberkesanan operasi perniagaan dan teknologi mereka dan memberikan nilai kepada pelanggan, pekerja dan pemegang saham mereka. Dapatkan maklumat lanjut di http://www.Lntinfotech.com atau ikuti kami di @LTI_Global.

Keywords: Computer Software Computer/Electronics Internet Technology Semiconductors Telecommunications Earnings


Teknologi pendidikan terkemuka global, upGrad memperoleh USD120 juta

– Modal baharu untuk meningkatkan operasi di pasaran antarabangsa, mengejar peluang M&A dan memperluas portfolio pengajian siswazah dan pascasiswazah

MUMBAI, India, 27 April 2021 /PRNewswire/ — upGrad, syarikat pendidikan tinggi dalam talian terbesar di Asia Selatan, hari ini mengumumkan bahawa ia telah memperoleh USD120 juta daripada Temasek iaitu sebuah syarikat pelaburan global yang beribu pejabat di Singapura. Ini merupakan pembiayaan luaran pertama yang diperoleh oleh teknologi pendidikan terkemuka tersebut. Sejak penubuhannya pada tahun 2015, upGrad merupakan 100% dimiliki, dibiayai dan dikendalikan oleh pengasas bersamanya sebagai sebuah perniagaan modal cekap.

upGrad merancang untuk menggunakan modal baharu tersebut bagi mengukuhkan pasukannya, meningkatkan operasi pasaran global, memperkukuh keupayaan teknologi dan produknya, meraih peluang M&A, memperluas portfolio pengajian siswazah dan pascasiswazah di India serta meningkatkan operasi bagi mencapai matlamat pendapatan sebanyak USD2 bilion menjelang tahun 2026 yang akan mengukuhkan kedudukannya sebagai peneraju teknologi pendidikan tinggi di India.

Pengasas Bersama upGrad, Ronnie Screwvala, Mayank Kumar dan Phalgun Kompalli menyatakan dalam suatu pernyataan bersama, “Kami mengalu-alukan Temasek dalam misi kami untuk memperkasakan kejayaan kerjaya setiap tenaga kerja global sebagai rakan Pendidikan Sepanjang Hayat mereka yang dipercayai dan memacu hasil kerjaya yang bermakna. Modal ini akan memperkukuhkan lagi komitmen kami terhadap pengembangan global serta penembusan ke pasaran India dengan lebih meluas, sambil kami melangkah ke hadapan dengan matlamat untuk menjadikan India sebagai ibu kota pengajaran dunia.”

Credit Suisse bertindak sebagai penasihat kewangan eksklusif kepada upGrad dan Rajaram Legal bertindak sebagai penasihat undang-undang.

upGrad ialah sebuah syarikat teknologi pendidikan tinggi dalam talian di Asia Selatan yang menawarkan lebih 100 jenis kursus melalui kerjasama dengan universiti global terkemuka seperti Duke Corporate Education (AS), Michigan State University (AS), Liverpool John Moores University (UK), Deakin Business School (Australia), Swiss School of Business Management (Geneva), IIT Madras (India), IIM Kozhikode (India) dan banyak lagi. Ditubuhkan pada tahun 2015, peneraju teknologi pendidikan antarabangsa ini telah memberi impak kepada lebih 1 juta pelajar berdaftar di lebih 50 buah negara di seluruh dunia.

upGrad menduduki tempat Pertama dalam senarai Top Startups India 2020 LinkedIn. Ini merupakan kali ketiga berturut-turut upGrad ditampilkan dalam senarai Top Startup LinkedIn selepas tahun 2018 dan 2019. Ia juga merupakan antara GSV Global EdTech 50 dan telah menduduki tempat ke-50 Terbaik dalam senarai Syarikat Pertumbuhan Tinggi Asia Pasifik FT 2021.

Untuk mengetahui dengan lebih lanjut, sila layari: www.upgrad.com

Keywords: Computer/Electronics Education Higher Education Multimedia/Online/Internet Financing agreements STEM (Science，Technology，Engineering，Mathematics)


Sertai Peraduan “Brilliant Portrait In Low Light” – Menang Cenderahati & Pass Eksklusif Ke Pelancaran OPPO F11 Pro!

Hello pembaca setia eRing! Jangan lepaskan peluang merebut hadiah best daripada OPPO Malaysia menerusi peraduan fotografi, Brilliant Portrait In Low Light.

Terbuka kepada semua peringkat umur dan 20 pemenang bertuah berpeluang memenangi sepasang pass eksklusif ke pelancaran OPPO F11 Pro di Malaysia dan cenderahati berupa pelembap udara eksklusif daripada OPPO!

Wahhh! Bestnya…Bagaimana untuk menang? Hanya dengan 3 langkah mudah :

Tempoh peraduan bermula HARI INI hingga 14 Mac 2019 dan pemenang akan dimumkan pada 15 Mac 2019. Good Luck gais! Maklumat lanjut, sila layari OPPO Malaysia.


Hasil Gambar Realme 3 Pro Terdedah – Bakal Diperkenal Pada 22 April 2019

Selepas Realme 3, kini giliran Realme 3 Pro pula menyusul. Laporan yang memetik beberapa sumber mendedahkan model ini bakal diperkenalkan secara rasmi pada 22 April kelak dalam sebuah acara pelancaran berlangsung di India.

Hasil gambar Realme 3 pro juga mula menjengah di media sosial dan dikongsi sendiri oleh Ketua Pegawai Eksekutif Realme India, Madhav Sheth menerusi beberapa posting di Twitter miliknya. Memetik foto dikongsi, telefon ini mempunyai keupayaan kamera yang terbaik.

Sebelum ini terdapat ketirisan maklumat mengatakan Realme 3 Pro mungkin dikuasakan oleh cip Snapdragon 710, kamera utama 16MP (sensor Sony IMX519) dan pengecasan pantas VOOC 3.0. Untuk memori pula, ia bakal diiringi tiga pilihan varian iaitu iaitu 4GB + 32GB, 4GB + 64GB dan 6GB + 64GB.


OPPO Reno5 F Kini Tersedia Di Beberapa Telco!!! – Miliki Pada Harga Yg Sangat Murah & Hadiah Istimewa!!!

OPPO Malaysia telah mengumumkan ketersediaan OPPO Reno5 F di lebih banyak telekomunikasi tempatan – Celcom, Digi dan U-Mobile – sebagai tambahan kepada Maxis yang diumumkan sebelumnya. OPPO Reno5 F adalah lambang keseronokan dengan fotografi telefon pintar sambil menampilkan reka bentuk ergonomik yang ramping dan ultra ramping. Sekarang bekerjasama dengan lebih banyak syarikat telekomunikasi tempatan, OPPO kini menawarkan tawaran dan kumpulan yang menarik dan berpatutan untuk memudahkan pengguna membawa pulang peranti ini.

BAgi mendapatkan maklumat lanjut, layari laman sesawang ini:


Saksikan 5 Pemain Malaysia Bertarung Merebut Kejuaraan The International Dota 2 Championships PUBSTOMP 2019!

Buat peminat permainan Dota 2, anda pastinya tidak mahu melepaskan peluang menyaksikan pertarungan merebut Kejuaraan The International Dota 2 Championships PUBSTOMP 2019.

Anda boleh melihat secara live streaming di Sunway Velocity dari 23 – 25 Ogos 2019 dari jam 10 pagi sehingga 9 malam. 18 pasukan dari seluruh pelusuk negara bertanding merebut hadiah perlawanan yang bernilai sehingga USD 33.78 juta.

Menariknya, pemain Malaysia turut menyertai pertarungan ini iaitu MidOne (Team Secret), xNova (PSG. LGD), NaNa (Mineski), Ah Fu (Royal Never Give Up) dan vtFaded (Chaos Esport Club). Keterujaan ini ekoran daripada kejayaan pemain Malaysia merangkul Kejuaraan pada tahun 2012.

Di samping itu, pengunjung yang hadir menyaksikan pertarungan ini secara live streaming di Sunway Velocity – anda turut berpeluang menyertai sesi cabutan bertuah, bertemu Pemain profesional, penampilan cos player dan banyak lagi.

Lebih mengujakan buat pengunjung, Garnier Men yang merupakan sponsor utama akan melakukan cabutan bertuah yang mana pemenang bertuah akan membawa pulang ASUS ROG Phone.

Garnier Men turut memberikan tawaran diskaun 15% bagi pembelian produk Garnier Men di Lazada dari 23 hingga 25 Ogos ini. Jadi apa tunggu lagi!! Datang beramai-ramai meriahkan acara ini. Jumpa anda di sana!


Liam Membantu Apple Dalam Misi Menjaga Alam Sekitar

Ketika acara Apple Event yang berlangsung pagi tadi, Apple telah menyentuh satu isu global secara ringkas. Ianya berkenaan alam sekitar dan komitmen Apple untuk mewujudkan operasi yang lebih mesra alam dan turut menggunakan tenaga boleh diperbaharui.

Untuk mencapai misi tersebut, Apple telah memperkenalkan robot Liam daripada mereka yang akan membantu di dalam operasi terpenting, iaitu kitar dan guna semula. Liam adalah robot khas yang dicipta bagi meleraikan komponen iPhone dan mengasingkannya bagi proses kitar dan guna semula.


Samsung Mulakan Pengedaran Tampalan Sekuriti Januari 2020 Pada Siri Galaxy Note10 & Galaxy S10

Melangkah masuk ke Tahun Baru 2020, Samsung diperlihatkan sangat agresif dalam memperkenalkan produk baharu mereka, yang terbaru Galaxy S10 Lite dan Note10 Lite dan siri Galaxy S20 yang bakal tampil di Samsung Galaxy Unpacked 2020.

[ BACA JUGA: Senarai Peranti Samsung Bakal Menerima Kemas Kini Android 10 Seawal Bulan Januari 2020 ]

Bukan sahaja peranti baharu, kemas kini bagi peranti sedia ada turut diambil berat oleh Samsung. Selepas pengemaskian OneUI 2.0 berasaskan Android 10 diedarkan secara berperingkat pada peranti siri Samsung Galaxy Note10 dan Galaxy S10, terkini tampalan sekuriti Januari 2020 bagi kedua-dua peranti ini turut ditawarkan.

Tampalan sekuriti versi N970FXXS1BSLD bagi siri Galaxy Note10 sudah bermula di Jerman, manakala versi G97*FXXS3BSL4 bagi siri Galaxy S10 sudah bermula di Switzerland.

[ SUMBER 1 l SUMBER 2 ]


Siri HUAWEI P40 Menandakan Era Fotografi Berwawasan

SHENZHEN, China, 27 Mac 2020 /PRNewswire/ — Hari ini, Huawei Consumer Business Group mengumumkan HUAWEI P40 Pro+, HUAWEI P40 Pro dan HUAWEI P40, menampilkan inovasi kamera perintis dengan pengembangan radikal kemungkinan fotografi mudah alih dan rakaman video.

Siri HUAWEI P40 meneruskan warisan kecemerlangan pengimejan siri ini. Sensor 1/1.28-inci yang besar mendorong kemasukan cahaya yang sangat banyak untuk prestasi cahaya-rendah yang dipertingkat, manakala reka bentuk periskop baharu merealisasikan zum optik 10x yang sebenar. Siri P40 dikuasakan oleh Kirin 990 5G dan menyokong 5G dan Wi-Fi 6 Plus yang berkelajuan tinggi.

Richard Yu, Ketua Pegawai Eksekutif Huawei Consumer BG: “Siri P HUAWEI P sentiasa mengenai nilai estetika yang inovatif dan menjadikan perkakasan pengimejan premium boleh diakses, menonjolkan yang terbaik daripada reka bentuk perindustrian dan teknologi. Dengan sensor yang cemerlang, sistem kamera yang bersama-sama direkayasa oleh kami dengan Leica, cip set berkuasa dan HUAWEI XD Fusion Engine, Siri HUAWEI P40 mencerminkan fokus kami dan menawarkan pengalaman Definisi Super sepanjang hari bagi membantu pengguna merealisasikan wawasan kreatif mereka.”

HUAWEI P40 Pro dan P40 Pro+ menampilkan Paparan Limpah Kuad-Lengkung HUAWEI. Paparan ini mengambil kelebihan bahagian tepi melengkung pada keempat-empat sisi, manakala bezel yang amat sempit dan penjuru bulat yang diperkemas memastikan pegangan yang ergonomik dan rupa yang hampir tidak bersempadan. Pembaca cap jari pada skrin yang dipertingkat menawarkan pengesahan biometrik 30 peratus lebih pantas.

Disediakan dalam tiga kemasan kaca berkilau – Ice White, Deep Sea Blue dan Hitam – dan dua kemasan kaca kusam biasan yang inovatif – Blush Gold dan Silver Frost, HUAWEI P40 Pro dan P40 menonjolkan nilai keanggunan. HUAWEI P40 Pro+ menampilkan panel belakang seramik teknologi nano hebat yang ditanur dan digilap bagi memastikan ia dapat bertahan dalam tempoh yang lama dengan ketahanan dan gaya abadi yang luar biasa. Reka bentuk unik ini didatangkan dengan dua warna ikonik: Putih Seramik dan Hitam Seramik.

Dibenamkan dalam Siri HUAWEI P40 ialah sistem kamera Ultra Vision Leica yang canggih, disediakan dengan konfigurasi tiga kamera, empat kamera dan lima kamera. HUAWEI P40 membawakan hasil fotografi luar biasa dengan kanta bersudut ultra luas, sudut luas dan telefoto. HUAWEI P40 Pro menampilkan evolusi Kamera Kuad Leica dengan Kamera Filem Ultra Luas dan Kamera ToF yang lebih berkuasa berserta Zum SuperSensing 50x. HUAWEI P40 Pro+ membolehkan pengguna melihat sesuatu yang belum pernah berlaku dengan SuperZoom Array, yang menyokong zum optik sebenar 10x dan zum digital maksimum 100x.

Siri HUAWEI P40 dikuasakan oleh Kirin 990 5G untuk membawakan sambungan 5G bersepadu dengan sokongan jalur 5G yang paling komprehensif, prestasi AI dan kecekapan kuasa yang mantap. Kegerakbalasan paparan dibawa ke tahap seterusnya melalui enjin penonjolan grafik dinaik taraf yang memanfaatkan sepenuhnya panel 90Hz pada HUAWEI P40 Pro dan P40 Pro+.

Sistem pengendalian EMUI 10.1 memperkenalkan pelbagai ciri baharu yang mendayakan kehidupan AI yang lebih beraneka dan lebih lancar. Ia turut menyediakan panggilan video HD Penuh 1080p HUAWEI MeeTime[1] dan Huawei Share untuk sambungan satu sentuhan merentas peranti.

Siri HUAWEI P40 akan disediakan dalam pasaran-pasaran terpilih.

1. Ciri ini akan disediakan melalui kemas kini HOTA. HUAWEI MeeTime disokong di Thailand, Singapura, Malaysia, Filipina dan Indonesia.

Keywords:  Computer/Electronics Consumer Electronics Mobile Entertainment Retail Telecommunications New products/services


CGTN: Bekas Perdana Menteri Perancis melihat lebih banyak ‘inovasi’ dalam masa depan China dari buku Xi

BEIJING, 15 Jun 2021 /PRNewswire/ — Bekas Perdana Menteri Perancis Jean-Pierre Raffarin berbicara tentang buku “Xi Jinping: The Governance of China“. Beliau mengatakan bahawa walaupun ramai orang Eropah yang percaya bahawa peradaban kuno sering kekurangan idea baharu, China, sebagai peradaban kuno dan moden, mempunyai idea baharu tentang masa hadapan. Beliau percaya bahawa promosi ‘planetisasi’ yang berdasarkan kepada Kesepakatan Paris akan membantu China dan A.S. mengurangkan perbezaan.

CGTN: Former French PM sees more ‘innovation’ in China’s future from Xi’s book

Keywords:  Books Computer/Electronics Multimedia/Online/Internet Publishing/Information Service Retail


6 Ciri-Ciri Menarik Tentang honor 7X

Hari ini honor Malaysia telah menjemput eRing untuk menghadiri satu bengkel ringkas bagi mendedahkan model terbaru keluarannya iaitu honor 7X yang sudahpun dilancarkan secara rasmi di China pada Oktober 2017 yang lalu. Sebagaimana yang anda sedia maklum, honor 7X merupakan peranti pertama keluaran honor yang menampilkan sokongan skrin dengan nisbah paparan 18:9 yang menjadi trend pada masa kini. Sebagaimana model honor 6X yang menjadi peranti pertama dari honor yang menampilkan sokongan dwi lensa, honor 7X juga dilihat masih mengekalkan sokongan sistem dwi kamera. Jadi sebelum itu apa kata kita lihat terlebih dahulu apakah ciri-ciri menarik yang ditawarkan pada honor 7X ini…

honor 7X kini telah menampilkan rekaan kerangka logam unibodi yang kelihatan jauh lebih premium. Ini jelas dapat dilihat melalui penggunaan logam sepenuhnya pada bahagian panel belakang kerangkanya, yang mana sebelum ini honor telah menggunakan kombinasi rekaan antara logam dan plastik pada bahagian atas dan bawah kerangka honor 6X.

Walaupun tampil dengan saiz kerangka yang sama seperti kebanyakan peranti dengan sokongan skrin sebesar 5.5 inci, honor 7X dilihat menampilkan saiz skrin yang jauh lebih besar iaitu mencecah sehingga 5.93 inci dengan resolusi FHD+ (1080 x 2160 piksel). Menurut honor, penggunaan nisbah paparan 18:9 pada honor 7X mampu menawarkan paparan yang lebih luas iaitu mencecah sehingga 13% berbanding paparan skrin dengan nisbah 16:9.

Pemilik honor 7X kini berupaya menikmati mod Portrait bagi mendapatkan kesan bokeh yang menarik melalui penyediaan sistem kamera dwi lensa beresolusi 16 Megapiksel + 2 Megapiksel. Malah dengan penambahbaikan pada algoritma teknologi PDAF, honor 7X menjanjikan masa fokus yang jauh lebih pantas.

Sokongan kamera swafoto 8 Megapiksel pada honor 7X telah dipertingkatkan lagi keupayaannya dengan penambahan fungsi menarik iaitu Effects yang membolehkan pengguna untuk memasukkan efek beranimasi mirip seperti Snapchat. Selain itu ia juga turut menyokong fungsi Portrait Selfie dengan efek bokeh dan juga Gesture Control untuk mengaktifkan fungsi pemasa menggunakan gerakan tapak tangan.

honor 7X menjanjikan prestasi yang terbaik di dalam kelasnya kerana ia menawarkan sokongan pemproses lapan teras dari HiSilicon Kirin 659 dengan kelajuan 2.36GHz, memori dalaman sebesar 64GB, RAM 4GB, dan dioperasikan oleh EMUI 5.1 yang berasaskan daripada Android 7.0 Nougat.

Dengan rekaan yang nipis iaitu hanya 7.6mm, honor 7X telah dilengkapi dengan bateri berkapasiti 3,340 mAh. Kehadiran teknologi penjimatan bateri yang tersedia pada cipset 16nm dan juga sokongan Ultra Power Saving Mode juga mampu menjanjikan ketahanan bateri yang lebih baik agar mampu bertahan lebih lama dengan hanya satu cas.


Mengapa vivo V21 5G Salah Satu Telefon Bimbit 5G Dinanti-Nantikan Tahun ini? !

vivo akan segera menukar nama permainan 5G dengan pelancaran V21 5G yang akan datang, sebuah telefon pintar 5G baru yang canggih yang direka untuk menangani pelbagai permintaan dari pengguna muda 5G. Dengan konfigurasi perkakasan mewah, penggunaan tenaga yang lebih rendah dan penampilan yang lebih canggih, vivo V21 5G akan menjadi salah satu telefon pintar 5G yang paling dicari dan dibelanjakan pada tahun 2021.

Dengan pengumuman blueprint MyDigital yang digariskan oleh pemerintah awal tahun ini dan pelaburan yang dibuat untuk merealisasikan pelaksanaan 5G di Malaysia selama 10 tahun ke depan, vivo telah mempercepat usaha dan berjaya terus berada di depan dengan kelayakan dengan peranti berkemampuan 5G seperti sebagai vivo V21 5G yang sangat dinantikan.

Dual-mode SA / NSA 5G untuk kelajuan internet yang lebih cepat1

Berbanding dengan telefon pintar 5G mod tunggal, vivo V21 5G dengan Dual-Mode 5G akan dapat menyokong kedua-dua rangkaian SA dan NSA, yang membolehkan telefon pintar dapat dikendalikan secara optimum sama ada pada rangkaian SA atau NSA. Selain itu, penggunaan inovatif teknologi antena TG vivo menawarkan sambungan internet 5G yang lebih lancar.

Apakah maksud nombor ini kepada pengguna? Pengguna telefon pintar boleh memuat turun filem dalam masa yang singkat, menonton pelbagai perlawanan Ultra-HD 4K secara langsung dan bermain permainan mudah alih PC tanpa gangguan.

Chip 5G Bersepadu V21 5G membawa kepada prestasi yang lebih stabil

Telefon V21 5G Dual-Mode vivo akan dilengkapi dengan cip 5G bersepadu, teknologi terkemuka yang menggunakan tenaga lebih sedikit daripada cip pemalam lain yang digunakan dalam telefon pintar Single-Mode 5G yang ada. Kemajuan ini juga membolehkan kestabilan rangkaian dipertingkatkan dan prestasi yang lebih hebat dan boleh dipercayai.

Lebih jimat dengan badan yang langsing dan ringan

Sebaik sahaja V21 5G tersedia di Malaysia, ia akan dianggap sebagai salah satu telefon pintar vivo 5G paling tipis dan ringan yang dijual. Walaupun modul 5G lebih berat daripada pendahulunya 4G, teknologi 5G memungkinkan keseluruhan badan telefon pintar dan ramping. Selain menikmati rangkaian 5G yang kuat dan boleh dipercayai, pengguna akan menikmati struktur ringan dan menyenangkan di telefon, yang direka untuk penggunaan harian yang optimum.

Vivo V21 5G bukan sahaja menawarkan teknologi 5G terkemuka dan gaya canggih, tetapi juga kemampuan penglihatan super malam pandangan depan yang luar biasa – ciri utama dalam industri. Dengan fungsi penyuntingan video anti-goncangan OIS + EIS depan dan belakang dan fungsi Jovi Home AI, V21 5G akan menjadi salah satu telefon pintar paling jimat dan berbaloi pada era 5G.

Sertailah dalam acara pelancaran ini pada 27 Mei 2021 pada jam 9 malam (waktu tempatan) dan saksikan pendedahan besar mengenai peranti telefon pintar berkemampuan 5G terbaru oleh vivo, yang akan disiarkan secara langsung di Facebook dan YouTube vivo.

Untuk maklumat lebih lanjut mengenai siri vivo V21 baru dan juga V21 5G yang akan datang, lawati Laman Web rasmi vivo atau lihat Facebook dan Instagram vivo Malaysia.


Dapatkan HONOR 50 Lite & Nikmati Ganjaran 3X Ganda Berjumlah Sehingga RM10 Juta Termasuk Sebuah Honda City DJI OM 4 SE

Tidak dinafikan telefon pintar adalah gajet penting dalam kehidupan seharian dan kita akan membuat pertimbangan apabila membelinya. Sifat semula jadi kita meronta-ronta mahukan telefon pintar terbaik dengan ciri-ciri premium dan eksklusif tanpa perlu berbelanja banyak. Dengan ini, HONOR Malaysia bersama ratu cantik dan juga pengacara Natalia Ng ‘turun padang’ menemu ramah orang awam untuk mendengar pendapat mereka apabila membeli telefon pintar baru.

Jawapannya seperti sudah jangkakan iaitu pengecasan pantas dengan jangka hayat bateri panjang, skrin besar untuk hiburan, kualiti kamera hebat dan mampu dibeli. Jadi rakyat Malaysia, tak perlu mencari lagi kerana ada HONOR 50 Lite!

Berikut 3 sebab utama memiliki telefon pintar dengan pengalaman tahap flagship pada harga yang sangat berpatutan. Anda pasti terkejut!

#1: Pengecasan Pantas HONOR 66W dengan bateri 4300mAh

Didatangi dengan Pengecasan Pantas 66W, HONOR 50 Lite mampu mengecas sehingga 40% dalam 10 minit, anda tidak perlu bimbang kehabisan kuasa dengan bateri 4300mAh. Mengecas telefon pintar beberapa kali sehari sudah tidak diperlukan lagi!

#2: Paparan LCD Pengiktirafan TÜV Rheinland Perlindungan Mata Tahap Perkakasan Pertama Dunia dan Bingkai Super Narrow 1.05mm

Direka dengan bingkai super narrow 1.05mm dan 94.4% nisbah skrin ke badan, HONOR 50 Lite memberi pengalaman melihat mengasyikkan menerusi Paparan FullView HONOR 6.67 inci untuk kesan visual menakjubkan, jelas serta pengalaman tiada tandingan dengan Gamut Warna Lebar DCI-P3. Pengiktirafan Cahaya Biru Rendah TÜV Rheinland untuk perlindungan mata tanpa perlu menguningkan paparan, sekaligus memberi pengalaman santai dan sinematik apabila menonton siri televisyen atau filem kegemaran.

Kamera HONOR 50 Lite menjadikannya berbeza daripada jenama telefon pintar yang seangkatan dengannya di pasaran. Mengetengahkan Kuad Kamera Ultra-Clear 64MP dan kamera utama apertur F/1.9 memberi hasil rakaman berkualiti premium dengan pelbagai elemen yang menangkap butiran halus, setanding dengan sediaan kamera profesional. Cuba tangkap gambar pada waktu malam dan kagum dengan hasilnya!

Jadi, cepat miliki HONOR 50 Lite sekarang dengan menyertai Jualan Pesta Hujung Tahun HONOR! Bermula sekarang hingga 2 Januari 2022, dengan pembelian HONOR 50 Lite melayakkan satu cabutan bertuah dengan ganjaran berjumlah sehingga RM10 juta termasuk sebuah Honda City atau 1 daripada 500 units DJI OM 4 SE! Lebih menarik, cabutan bertuah juga termasuk pembelian HONOR 50 atau Siri HONOR Magicbook!

Peminat dinasihatkan untuk mengaktifkan peranti yang baru dibeli sebelum 9 Januari 2022. Dengan hanya SATU penyertaan bagi setiap unit yang dibeli, peminat digalakkan melayarihttps://www.hihonor.com/my/support/luckydraw-application/ untuk menghantar penyertaan mereka, tertakluk kepada terma dan syarat.

Jangan tunggu lagi! Belilah HONOR 50 Lite hari ini dan sertai cabutan bertuah kami! HONOR 50 Lite boleh didapati di Kedai HONOR seluruh negara, HONOR eStore, Lazada, Shopee, DiGi, Maxis, Senheng dan senQ. Untuk maklumat lanjut, kunjungi sini atau Facebook HONOR Malaysia di www.facebook.com/HONORMY .


Apple Kalah Saman Ke Atas Swatch, Berkaitan Frasa “One More Thing”

Baru – baru ini apple telah menyaman Swatch kerana penggunaan slogan “one more thing” yang telah difailkan di Australia. Namun berita buruk buat Apple apabila dalam saman tersebut mereka telah kalah kepada Swatch.

Sebelum ini Apple beranggapan bahawa ayat “one more thing” ini sudah sinonim dengan Steve Jobs dan Swatch tidak dibenarkan menggunakan perkataan tersebut. Walaubagaimanapun Swatch membidas tuduhan tersebut dengan menyatakan bahawa ayat tersebut digunakan bagi melancarkan filem noir yang diinspirasikan daripada set jam tangan.

Mereka turut berkata bahawa frasa tersebut diinsiprasikan dari siri televisyen popular “Columbo” yang mana ia sering menggunakan ayat “just one more thing.

Sebelum ini juga, pada tahun 2017, Apple telah menyaman Swatch atas slogan pemasaran “Tick Different”.


XPOP Terapkan Teknologi Dalam Bidang Hiburan Global!!- Bermula Dengan Kandungan KPOP!!

XPOP mengumumkan pelancaran sebuah tempat pasaran NFT yang baharu di Asia Tenggara, sebuah pasaran dengan peminat tegar K-POP yang kukuh, pada akhir Jun 2021.

Terdiri daripada pengajar Korea dalam teknologi blok rantai dan sektor perniagaan hiburan, XPOP adalah sebuah syarikat teknologi blok rantai NFT yang membuat pengkhususan di dalam menggunakan perkhidmatan kandungan yang baharu sahaja menjadi tumpuan utama.Pembinaan Pasukan Projek XPOP tempat pasaran NFT yang baharu itu akan membawa sebuah hasil yang berinovatif kepada pasaran hiburan dan industri kandungan digital mereka. Pelbagai pemain kandungan boleh melakukan urus niaga pada kontrak pintar bagi blok rantai XPOP setiap kali mereka memperdagangkan kandungan mereka sendiri yang terlibat dengan mereka.Setakat ini XPOP telah mencapai satu perjanjian dengan lebih 200 pasukan artis K-POP untuk pendaftaran kandungan yang jarang ditemui di Tempat pasaran XPOP NFT.Banyak syarikat pelaburan dan pelabur perseorangan di Asia Tenggara sangat tertarik kepada Projek XPOP dan sekarang mereka mengharapkan penjualan NFT yang cukup besar dalam satu jangka masa pendek dan Pulangan Pelaburan (ROI) yang paling tinggi memandangkan kandungan K-POP yang dicetak dengan blok rantai XPOP telah disiapkan dan hasil daripada Tempat pasaran XPOP NFT yang terbuka luas akan membawa tahap penyelesaian yang lebih tinggi.


Android 8.0 Oreo Untuk Honor 8 Seperti Yang Dijanjikan Ditarik Semula

Pada bulan lalu, CEO Honor, George Zao yang di temuramah mengatakan peranti keluaran mereka honor 8 dan honor 8 Pro akan menerima kemas kini Android 8.0 Oreo. Kenyataan itu lantas telah menggembirakan hati ramai pengguna yang inginkan sistem pengoperasian terbaru.

Bagaimanapun, setelah sebulan pengumuman itu dibuat oleh CEO tersebut, honor India kini mengesahkan honor 8 tidak akan menerima kemas kini Android Oreo disebabkan oleh perkakasan dan perisian yang terhad.

Honor memaklumkan peranti itu hanya akan menerima patch keselamatan apabila perlu untuk bebearapa tahun akan datang. Sekaligus menimbulkan tanda tanya mengapa telefon sebegini tidak ditawarkan sedangkan telefon yang mempunyai spesifikasi rendah masih mampu menyokongnya.

Dengan keputusan yang dibuat, adakah anda yang menggunakan peranti ini berasa kecewa?


Elephone U Pro Dengan Skrin AMOLED Melengkung Ini Mampu Memikat Hati Anda

Skrin melengkung AMOLED sebelum ini hanya boleh didapati secara eksklusif pada peranti Samsung dan LG sahaja. Hari ini Elephone mengumumkan mereka juga tampil dengan peranti skrin melengkung melalui Elephone U Pro. Telefon pintar ini hadir dengan paparan 5.99-inci AMOLED beresolusi HD penuh+ dengan nisbah 18:9 di depan.

Dikuasakan oleh cip pemproses pertengahan Snapdragon 660 terbaru, ia juga ditemani RAM sebesar 6GB dan storan seluas 128GB. Panel belakang yang dibina berasaskan kaca berkilau menempatkan dwi kamera 13 Megapiksel yang menyokong rakaman latar belakang kabur (bokeh), PDAF, dan Super Night Image, khusus untuk penggambaran di malam hari.

Telefon pintar ini juga menawarkan ciri pengecaman wajah Face ID dan pengimbas cap jari untuk sistem keselamatan. Menurut Elephone fungsi pengecasan pantas membolehkan bateri dipenuhkan hanya dalam masa 1 jam 30 minit sahaja. Peranti ini turut dioperasikan oleh Android 8.0 Oreo asli tanpa antaramuka daripada pengeluar.

Elephone U Pro dijangka akan dipasarkan pada harga di bawah $500 (kira-kira RM1,981) bermula bulan ini. Bagaimanapun, tiada perkembangan lanjut mengenai ketersediaannya untuk pasaran Malaysia.


Promosi Istimewa – HotlinkMU RAYA Tawar 44GB Data Internet Percuma!

Siapa di sini pengguna Hotlink? Sila angkat tangan. Berita baik buat semua. Bagi memeriahkan lagi Aidilfitri tahun ni, Hotlink menawarkan promosi hebat, HotlinkMU RAYA.

Melalui promosi ini, Hotlink menawarkan sebanyak 44GB data internet secara percuma pada bila-bila masa tanpa batasan – boleh didapati secara eksklusif menerusi aplikasi Hotlink RED. Promosi sah daripada SEKARANG hingga 30 Jun 2019.

Untuk mendapatkan data 44GB percuma, anda hanya perlu:

Nota kaki : 44GB data internet dibahagi kepada dua – 22GB pada siang hari & 22GB seterusnya pada jam 1.00 pagi – 7.00 pagi. Maklumat lanjut, layari Hotlink.


Nikmati Diskaun Sehingga RM300 Bersempena Perasmian DJI Authorized Retail Store baharu Di Sunway Pada 13!!!3

Berita baik buat mereka yang meminati produk dari DJI, bersempena dengan perasmian Authorized Retail Store yang baharu di Suanway Pyramid pada 13 Mac ini, DJI menawarkan tawaran hebat!!!

Menariknya, beberapa tawaran hebat menanti anda seperti Mavic Mini Combo yang dijual pada harga hanya RM1499 (harga asal RM1799).

Dalam pada itu, bagi OSmo Mobile 3 Combo pula, ia dijual pada harga RM299 (harga asalRM379). Sah bagi 2 orang pelanggan terawaal sahaja.

Jadi, cepat-cepat pergi ke DJI Authorize Retail Store di Sunway Pyramid esok!!!


Pemilik Nexus 6 Di Seluruh Dunia Berhadapan Isu Gangguan Rangkaian LTE

Walaupun sudah berada agak lama di pasaran, tidak dinafikan masih ramai pengguna yang setia menggunakan Nexus 6 sebagai peranti utama mereka. Sokongan spesifikasi yang masih relevan pada peranti Nexus ini nampaknya mula menunjukkan permasalahan yang tidak dapat dipastikan puncanya apabila ramai di antara pemilik model ini dari seluruh dunia berhadapan dengan isu gangguan rangkaian LTE.

Berdasarkan kepada laporan yang telah diterima, kebanyakan pengguna Nexus 6 tidak dapat menggunakan rangkaian LTE secara tiba-tiba. Permasalahan yang dihadapi ini nampaknya mula dikongsikan oleh ramai daripada pemilik peranti tersebut di media sosial untuk mendapatkan kepastian tentang punca yang menyebabkan isu ini berlaku.

Bahkan pihak telco utama di Amerika Syarikat iaitu T-Mobile juga telah mengeluarkan kenyataan bahawa masalah ini telah dihadapi oleh pemilik Nexus 6 di seluruh dunia, dan memaklumkan bahawa mereka sedang berusaha mengatasinya dengan bantuan Google dan juga Motorola.

Apa yang lebih menariknya, salah satu daripada komen di laman sosial Facebook telah menyatakan bahawa aplikasi paling popular Pokemon Go mungkin menjadi penyebab masalah tersebut. Ini kerana rangkaian LTE kembali berfungsi sebaik sahaja aplikasi itu dibuang dari Nexus 6 miliknya.


Hotlink App Raikan Merdeka Dengan Ganjaran Hebat Bagi Rakyat Malaysia!!

Raikan Merdeka dengan tawaran baucar menarik, hadiah dan peluang memenangi telefon pintar terkini bersama Hotlink dengan hanya memuatkan kredit atau membeli e-baucar melalui aplikasi Hotlink. Kempen ini merupakan inisiatif terbaru Hotlink untuk pelanggan yang sering “Bikin Selalu, Hotlink App Dulu”.

Mulai sekarang hingga 30 September 2021, pengguna dapat memperoleh Hotlink Reward Points dengan setiap penambahan kredit melalui aplikasi Hotlink melalui perbankan langsung atau e-wallet (termasuk MAE, Boost atau Touch ‘n Go). Mata ini dapat dikumpulkan dan digunakan untuk menebus pelbagai hadiah, termasuk baucar dari Dunkin’, Tealive, Kenny Rogers, Burger King, Lazada, Grabfood dan banyak lagi. Mata diperbaharui pada akhir bulan,jadi pelanggan digalakkan untuk menebus hadiah tersebut setiap kali mereka menambah.

Pengguna yang membeli e-baucar dari Hotlink Rewards dari sekarang hingga 17 September 2021 juga akan layak mendapat peluang memenangi hadiah menarik, termasuk iPhone 12 atau Samsung Galaxy S21 Plus terkini. Terdapat 32 peranti yang akan dimenangi. Baucar berharga di bawah RM10 bernilai satu penyertaan, sementara baucar berharga RM10 ke atas bernilai dua penyertaan.

Untuk mengetahui lebih lanjut mengenai cara menuntut ganjaran hebat ini, buka aplikasi Hotlinkatau muat turun dari Apple App Store atau Google Play Store di Hotlink dan layari Hotlink’s Halaman Facebook.


Samsung Galaxy Watch Kini Tiba Di Malaysia, Harga Bermula RM1199!

Akhirnya yang ditunggu sudah pun tiba! Samsung Galaxy Watch kini tiba di Malaysia dengan membawa pelbagai penawaran terbaik di samping reka bentuk yang menarik!

Samsung Galaxy Watch ini hadir dalam dua variasi iaitu iaitu 46mm dan juga 42mm. Dari aspek reka bentuk, ia menawarkan ciri-ciri moden yang mana hadir dengan rekaan muka jam bulat dan dilengkapi dengan skrin sentuh. Selain itu, jam tangan ini turut hadir dengan sokongan kalis air.

Samsung turut memaklumkan bahawa jam tangan ini menawarkan masa penggunaan yang sehingga 80 jam. Seperti biasa, pengguna boleh menghubungkan jam tangan ini terus ke telefon pintar dan mengikuti pelbagai notifikasi terus ke Galaxy Watch.

Samsung mengatakan Samsung Galaxy Watch akan ditawarkan untuk para pengguna bermula 5 Oktober 2018 dengan harga RM1199 untuk model 42mm, sementara versi 46mm pula ditawarkan pada harga RM1299.

Kepada yang berminat anda boleh membuat pra tempahan bermula 1 Oktober 2018 (HARI INI) hingga 4 Oktober 2018. Paling menarik, pengguna yang membuat pra tempahan akan menerima tali jam tambahan bernilai RM109.


[Tertiris] Rekaan Alcatel 5 Dibina Nipis Dengan Skrin 18:9

Kongsian daripada @evleaks yang selalu mendedahkan maklumat mengenai telefon pintar tidak pernah mengecewakan. Terbaru, beliau berkongsi gambar menunjukkan ia sebuah peranti dari jenama Alcatel. Gambar yang dikongsi adalah sebuah peranti flagship dinamakan Alcatel 5 yang hadir dengan rekaan lain daripada yang lain.

Peranti ini akan hadir dengan skrin nisbah 18:9 dengan ruang bezel sangat nipis di bahagian dagu sementara sensor pengimbas cap jari telah dialihkan ke bahagian belakang. Di bahagian atas pula, terdapat dwi kamera untuk tujuan selfie sebaris dengan set earpiece dan sensor-sensor lain.

Di samping itu, telefon pintar ini akan dibekalkan dengan bateri sebesar 3,000mAh yang mana tidak begitu besar disebabkan ketebalan yang terhad. Kerangka badan pula dibina berasaskan logam berwarna emas serta tulisan jenama yang berkilat.

Peranti premium Alcatel 5 akan dipamerkan di CES 2018 di Barcelona minggu hadapan pada masa sama pelbagai peranti terbaru dari jenama lain akan turut diperkenalkan.


realme 7 5G Bakal Dilancarkan Pada 17 Disember Ini!!!!

Bersediakah anda menantikan kehadiran peranti terbaharu daripada realme iaitu realme 7 5G!!!

Majlis perlancanran peranti ini bakal berlangsung padfa 17 Disember di Facebook realme pada jam 12 tengahari.

Pastinya peranti ini berdesup kencang. Jadi teruskan bersama kami bagi mendapatkan maklumat lanjut mengenai peranti ini.


Pra-Tempah vivo V9 Dan Dapatkan Hadiah Eksklusif

Pelancaran vivo V9 di Malaysia telah berlangsung awal minggu ini. Kemunculan vivo V9 di pasaran tempatan telah menarik minat orang ramai dimana ia dijual pada harga yang berpatutan. Selain itu, peranti ini turut membawakan perubahan drastik daripada segi rekaan luaran yang menampilkan skrin penuh di depan mengikut trend masa kini.

Mulai sekarang hingga 30 Mac 2018, pra-tempahan vivo V9 boleh dibuat di mana-mana kedai atas talian seperti Lazada, 11street, Shopee, Lmall, PG Mall, atau kedai fizikal yang mengambil bahagian seperti Harvey Norman, SenQ, SenHeng, ALL IT, Thundermatch dan Courts yang boleh dibayar secara ansuran (bagi yang layak).

Sepanjang tarikh promosi, setiap pra-tempahan akan menerima jaminan tambahan selama 6 bulan serta hadiah kotak misteri V9.

Bagi pelanggan yang tidak berkesempatan untuk mengunjungi kedai-kedai yang disebutkan tadi, mereka boleh terus ke mana-mana cawangan Aeon seluruh Malaysia atau Pasar Raya LuLu, Kuala Lumpur.


Redmi Note 8 Bakal Mendarat Di Pasaran Tempatan Pada 8 Oktober 2019! Bersedia Semua…

The king is coming! Get ready gais! Xiaomi Malaysia hari ini berkongsi berita gembira dengan mengumumkan bahawa Redmi Note 8 bakal tiba di Malaysia pada 8 Oktober kelak. Paling menarik perhatian adalah penggunaan perkataan ” Redmi Note 8 Series ” seolah-olah memberi bayangan Xiaomi bakal hadir dengan lebih daripada satu versi untuk model tersebut.

Siri ini merupakan antara model yang sememangnya sudah lama ditunggu-tunggu oleh ramai pencinta gajet. Ingin ketahui lebih lanjut mengenai harga dan ketersediaan peranti ini? Kekal bersama eRing untuk lebih info terkini!


Beats By Dre Perkenalkan Warna Baru Untuk Solo 3!

Umum mengetahui model iPhone terbaharu tidak mempunyai audio jack yang menyebabkan pengguna perlu menggunakan fon telinga atau fon kepala tanpa wayar.

Terbaru, Beats By Dre telah memperkenalkan pilihan warna baharu untuk fon kepala tanpa wayar Solo 3 iaitu Satin Silver dan Rose Gold. Sekali pandang warna tersebut sangat padan jika digandingkan dengan pilihan warna iPhone XS dan iPhone XR terbaharu ini. Jadi, tidak hairan lah jika selepas ini anda akan melihat peminat tegar iPhone masing-masing mempunyai fon kepala tanpa wayar keluaran Beats By Dre.

Apa yang menariknya Solo 3 ini, ia mempunyai jangka hayat yang agak lama iaitu sekitar 40 jam penggunaan dengan sokongan pengecasan pantas. Dengan 5 minit pengecasan, boleh mendengar muzik selama 3 jam. Beats Solo 3 boleh didapati dengan harga USD299.95 (kira-kira RM1,246). Untuk maklumat lanjut, anda boleh layari laman rasmi Beats By Dre.


vivo NEX Dual Display Edition, Kepuasan Berganda Dengan Paparan Dwi Skrin

Siapa sahaja yang tidak mengenali jenama telefon pintar vivo yang seringkali melakukan penambahbaikan dan menghasilkan peranti yang kreatif dan inovatif. Kini mereka telah melancarkan satu lagi peranti yang dikenali sebagai vivo NEX Dual Display Edition. Peranti ini merupakan telefon nirbingkai dan seperti namanya ia mempunyai 2 paparan skrin yang ternyata menjadi penarik bagi pengguna yang inginkan kelainan.

Bagi setiap pembelian, anda akan mendapat telefon vivo NEX Dual Display Edition, pengecas, kabel Type-C, earphone, manual penggunaan dan Protective case.

Seperti namanya, peranti ini memiliki dua skrin dan membuang terus kamera hadapan dan sekaligus ia dihadirkan dengan paparan penuh. Di bahagian kiri telefon ini, ia disertakan dengan butang penukaran skrin belakang.

Di bahagian kanan pula ia disertakan dengan butang kuasa dan butang pelarasan suara yang mampu mengawal kelantangan suara.

Di bahagian bawah pula disertakan dengan port pengecasan, speaker dan slot sim kad (2 Nano SIM).

Di bahagian atas pula terdapat port audio jack yang membolehkan pengguna mendengar earphone tanpa perlu menggunakan adapter.

Spesifikasi telefon ini juga tidak mengecewakan dan seiring dengan keunikan rekaannya. Ia disertakan dengan Snapdragon 845 tetapi kini dengan RAM lebih besar iaitu 10GB dan storan dalaman 128GB, namun tiada pilihan menambah storan ini.

Bagi skrin hadapan, ia disertakan dengan skrin HD Penuh+ berukuran 6.39 inci, lebih kecil dari vivo NEX yang memiliki skrin 6.59 inci. Ia memiliki nisbah skrin ke kerangka sebanyak 91.63%. Apa yang pasti, di bahagian skrin hadapan tidak diletakkan kamera hadapan dan ini memberikan pengguna paparan tontonan penuh tanpa ada sebarang gangguan.

Di bahagian belakang pula, terdapat skrin 5.49 inci dengan resolusi HD Penuh. Apa yang pasti, kedua-dua skrin ini menggunakan paparan Super AMOLED.

Tampil dengan dua skrin dan membuang terus fungsi kamera hadapan, justeru hanya kamera bahagian belakang digunakan. Kamera ini menggunakan tiga lensa yang disusun mendatar, menggunakan sensor Sony IMX363 12MP aperture F/1.79 dengan penstabil imej optikal (OIS) 4-paksi.

Sensor kedua ialah kamera malam 2MP aperture F/1.8 dan sensor ketiga adalah kamera TOF yang mana mampu mengesan tahap kedalaman secara 3D. Jadi tidak hairanlah ia mampu menghasilkan gambar yang menakjubkan.

Satu ciri unik padanya ialah Lunar Ring, bulatan yang mengelilingi kamera belakang. Lunar Ring menghasilkan cahaya pelbagai warna untuk notifikasi yang berbeza. Ia turut bertindak sebagai cahaya lembut untuk mengambil gambar swafoto.

Cara mengaktifkan Lunar Ring ini mudah sahaja, anda hanya perlu menekan simbol manusia yang berada di bahagian atas antara muka kamera tersebut. Anda akan mendapati beberapa pilihan pencahayaan yang boleh anda lakukan seperti natural light, Stereo light, Rainbow light dan lain-lain.

Apa yang menarik anda boleh menggunakan kedua-dua skrin pada masa yang sama ketika merakam gambar yang digelar Mirror Mode. Jadi model di hadapan kamera boleh melihat wajah mereka ketika anda sedang merakam gambar mereka. Berikut merupakan hasil gambar yang dirakam menerusi rakaman kamera telefon ini:

Ketika menggunakan telefon ini untuk bermain game amatlah memuaskan. Dengan paparan penuh serta kesan grafik yang menarik pastinya membuatkan pengguna mencapai kepuasan bermain. Tidak kira sama ada anda bermain Mobile Legend, PUBG atau Arena Of Valor, kesemuanya akan memberikan kepuasan sekiranya anda bermain menggunakan peranti ini.

Telefon ini disertakan dengan 32-bit/192kHz audio, jadi ia akan memberikan bunyi yang agak baik khususnya ketika menonton video atau bermain game. Apa yang bagus mengenai telefon ini ia disertakan dengan port audio jack yang mana kebanyakan telefon pada ketika ini sudah membuang fungsi ini. Dengan adanya fungsi ini, ia akan memudahkan pengguna untuk mendengar muzik menggunakan earphone tanpa perlu menggunakan audio adapter.

Telefon ini mengekalkan penggunaan pengecaman cap jari di dalam skrin, sama seperti NEX sebelumnya. Pengecaman mengambil masa yang sangat pantas dan memudahkan pengguna untuk unlock telefon mereka.

Ia juga menyokong pengecaman wajah untuk membuka telefon dengan lebih pantas. Cuma, ia perlu dilakukan menggunakan kamera belakang. Previu akan dilakukan menggunakan skrin di belakang. Cara tetapannya adalah seperti berikut:

Peranti ini disertakan dengan 3,500mAh sahaja, 500mAh lebih kecil dari NEX yang asal. Kapasiti ini dilihat agak kecil kerana ia disertakan dengan dwi skrin yang pastinya menggunakan bateri yang agak banyak. Peranti ini menggunakan pengecasan pantas 22.5W.

Kami telah menjalankan beberapa siri ujian ke atas telefon ini bagi menguji prestasinya. Berikut merupakan hasil yang diperoleh daripada ujian tersebut. Nyata prestasinya tidak mengecewakan.

Secara keseluruhan, telefon ini berada pada kelas yang tersendiri. Dengan disertakan dwi paparan memberikan 1 nafas baharu dalam penggunaan telefon pintar khususnya dalam penggunaan kamera. Paparan skrin hadapan yang lebih luas memberikan lebih kepuasan tontonan.

Ia juga mampu membantu model ketika merakam gambar mereka kerana kedua-dua skrin boleh digunakan serentak. Jadi model boleh melihat sendiri gambar mereka ketika diambil. Apa yang lebih menarik, kehadiran Lunar Ring memberikan cahaya lembut yang mampu mencantikkan lagi gambar anda.


Reviu Eksklusif: HUAWEI MateStation S, Komputer Desktop yang Paling Nipis! AMD Ryzen 5 4600G + Kolaborasi Antara Peranti Membawa Pengalaman Kerja Yang Cekap & Pintar!

Semasa bercakap mengenai HUAWEI, semua orang pasti akan fikir tentang telefon bimbit, earphones TWS, jam tangan pintar atau komputer riba. Namun begitu, HUAWEI Malaysia baru-baru ini melancarkan model desktop yang pertama. MateStation S mewujudkan pengalaman bekerja yang lebih pintar, dapat memberi pengalaman yang lebih mudah, profesional dan cekap kepada pengguna. Seterusnya, admin akan reviu desktop ini bersama dengan korang!

Desktop biasanya akan memberi tanggapan yang besar dan berat kepada orang ramai, tetapi MateStation S ini tukar stereotaip sebegini. Reka bentuk Mate Station S mengurangkan kegunaan ruang, dan menggunakan rekaan yang ringkas. Peranti ini lebih kurang macam fail keras. Ketinggiannya ialah 29cm dan lebarnya ialah 9cm, hanya satu pertiga daripada desktop yang tradisional.

Badan peranti ini menggunakan hitam matte. Bahagian atas peranti ini menggunakan suis kuasa, bicu fon kepala 3.5mm, USB 3.2 port Jenis-A dan port Jenis-C yang menyokong pengecasan pantas 9V2A; Bahagian belakang dilengkapi dengan antara muka input audio, HDMI, VGA , 2 USB-A (USB3.2 Gen1), 2 USB-A (USB2.0), RJ45 LAN dan serial port.

MateStation S dilengkapi dengan skrin FullView HUAWEI AD80 yang menggunakan reka bentuk skrin penuh FHD IPS 23.8 inci dengan gamut warna NTSC 72%, dan bezel ultra-sempit tiga sisi 5.7 mm sehingga nisbah skrin mencapai 90% untuk menunjukkan gambar yang berkualiti tinggi.

Yang perlu disebutkan bahawa skrin ini telah disahkan oleh TÜV Rheinland, dan dapat mengurangkan cahaya biru dengan berkesan. Peranti ini sangat baik untuk korang yang ingin bekerja menggunakannya dalam jangka masa yang panjang. Lagipun, peranti ini dapat mengurangkan cahaya skrin ke mata supaya mata korang tidak akan begitu mudah rasa letih.

Dalam set lengkap peralatan MateStation S, papan kekunci dan tetikus juga akan dihadiahkan kepada pengguna yang membelinya. Papan kekunci ini menggunakan reka bentuk ultra tipis, dan papan kekunci yang cukup besar. Ukuran setiap kekunci adalah 16.05mm × 6.05mm, dan jaraknya ialah 2.5mm untuk memberi pengalaman menaip yang selesa dan tidak mudah mempunyai kesalahan. Peranti ini sangat sesuai untuk pengguna yang sering melakukan tugas penyuntingan.

Salah satu ciri terbesar papan kekunci ini ialah papan kekunci berwayar pertama di dunia yang menyokong pengecaman cap jari. Sudut kanan atas papan kekunci dilengkapi dengan butang pengecaman cap jari. Selain membolehkan pengguna unlock komputer dengan pantas untuk log masuk ke desktop, peranti ini akan melindungi privasi pengguna dan mencegah kebocoran data. Oleh itu, peranti ini lebih selamat untuk digunakan oleh pengguna.

Sudah tentu, pengguna juga boleh memilih untuk menggunakan pengecaman wajah Windows Hello, atau memasukkan kata laluan untuk membuka komputer.

MateStation S menyokong fungsi transmisi one tap HUAWEI Share melalui sambungan dengan papan kekunci. Sensor NFCnya dibina pada kekunci shift papan kekunci. Korang hanya perlu meletakkan telefon di atasnya untuk menggabungkan telefon dan komputer.

Pengguna juga dapat operasi telefon bimbit secara langsung di komputer, membalas aplikasi social, menghantar fail yang diperlukan secara langsung antara satu sama lain tanpa mengambil telefon bimbit. Pada masa yang sama, peranti ini dapat menyambungkan kabel data, meningkatkan kecekapan kerja serta menjimatkan masa.

Apabila pengguna menyambungkan telefon ke komputer, fungsi kolaborasi antara peranti dapat dicapai. Bukan sahaja kandungan telefon boleh dikendalikan secara langsung di komputer dan dapat dibahagikan terbanyak kepada 3 skrin. Contohnya, aplikasi social yang berkomunikasi dengan bos atau rakan sekerja dapat dibuka pada masa yang sama, Microsoft Word bagi draf, dan menyeret foto terus ke antara muka Word.

Komputer yang biasanya digunakan dalam pejabat akan diadukan bahawa peranti itu mempunyai kelajuan yang perlahan atau menambahkan banyak masalah dalam kerja. MateStation S dilengkapi dengan pemproses AMD Ryzen 5 4600G dan kad grafik AMD Radeon yang dapat memberikan prestasi grafik yang lebih cepat, RAM 8GB DDR4 3200MHz dan SSD PCle 256GB, pengguna tidak perlu risau tentang memori tidak mencukupi, tetapi juga dapat memastikan komputer berjalan dengan lancar.

Bagi pengembangan, desktop ini mempunyai dua slot SO-DIMM dan dua slot M.2, serta memori 8GB hingga 16GB untuk korang pilih. Pengguna juga dapat meningkatkan memorinya setelah pembelian. Selain itu, MateStation S dilengkapi dengan WiFi antena ganda dan Bluetooth 5.0 yang dapat memberi kecepatan transmisi hingga 867mbps, dan kestabilannya lebih tinggi.

Yang perlu disebutkan bahawa MateStation S juga mempunyai sistem penyejukan pintar yang terbina dalam. Sistem penyejukan senyap yang cekap dan sistem kawalan suhu yang cerdas, kelajuan angin dapat diselaraskan secara automatik apabila suhu peranti berubah. Peranti ini dapat memberi prestasi yang lebih kuat, dan putaran kipasnya dapat diringankan sampai 22dB. Walaupun dihidupkan ke kelantangan maksimum, peranti ini hanya mempunyai 28 desibel, dan boleh menurunkan kelantangannya semasa melakukan operasi dalam kelajuan tinggi yang tidak akan mengganggu kerja pengguna dan penggunaan harian.

Bagi pengguna yang menangani pelbagai tugas di pejabat, HUAWEI MateStation S memang pilihan yang baik kerana dekstop ini tidak menggunakan ruang yang besar. Yang ini membolehkan korang mempunyai lebih banyak ruang penggunaan di meja bersama dengan pemproses AMD Ryzen yang kuat. Korang tidak akan lagi diganggu oleh komputer yang lambat atau mesin yang lag semasa korang bekerja. Di samping itu, penggunaan skrin besar dan papan kekunci yang menyokong pengecaman cap jari dan HUAWEI Share dapat meningkatkan kecekapan kerja. Bukankah itu sangat baik?

Harga HUAWEI MateStation S ialah RM2488, dan pengguna boleh membeli skrin penuh AD80 23.8 inci yang bernilai RM688 secara berasingan; jika korang ingin membeli satu set peralatan yang lengkap, merangkumi papan kekunci dan tetikus, sekarang hanya berharga RM2999! Untuk maklumat lebih lanjut, sila lawati laman web rasmi untuk pertanyaan atau pembelian!


ZUK Z2 Pro Diperkenalkan Dengan Memori Sebesar 128GB & 64GB

ZUK merupakan salah satu jenama pengeluar peranti yang dimiliki oleh Lenovo. Selepas memperkenalkan smartphone pertama yang dikenali sebagai ZUK Z1 pada tahun lepas, kini mereka kembali dengan model baru yang telah dinaiktaraf iaitu Zuk Z2 Pro.

Peranti ini telah dioperasikan oleh Android 6.0.1 Marshmallow dan dikuasakan bersama Snapdragon 820. Apa yang istimewanya smartphone ini, ia menawarkan dua pilihan memori dalaman iaitu 128GB, 6GB RAM dan versi asas dengan memori dalaman sebesar 64GB, 4GB RAM.

Menampilkan paparan skrin berukuran 5.2 inci beresolusi HD penuh, Zuk Z2 Pro tidak ketinggalan menyediakan lensa kamera utama 13 Megapixel ISOCELL bersama sokongan OIS, manakala kamera depan beresolusi 8 Megapiksel f/2.0 dan 1.4 µm pixel size serta bateri Li-Ion berkapasiti 3100mAh.

Selain itu, ia turut menyertakan pengecas terkini, USB Type-C dengan sokongan USB 3.1. Tidak ketinggalan juga teknologi pengecaman cap jari untuk keselamatan tambahan. ZUK Z2 Pro ini akan mula dijual di pasaran China terlebih dahulu berharga ¥ 2699 (anggaran RM 1623).


Sistem Pengecasan Pantas Xiaomi 200W Bakal Dilancarkan Pada Pertengahan Tahun Ini?

Mobile China melaporkan pada akhir Januari lalu bahawa telefon utama pertama dengan sistem pengecasan pantas 200W akan dilancarkan. Namun setelah berteka-teki, ia berkemungkinan bakal dilancarkan pertengahan tahun ini.

Menurut blogger tersebut, walaupun bateri mesin baru tidak mempunyai 5000mAh, cas cepat telah mencapai tahap terpantas. Kekuatan cas cepat berwayar + cas cepat tanpa wayar + cas terbalik boleh mencapai 200W. Namun, dia juga mengatakan bahawa rekaan telefon baru Xiaomi sangat aneh.

Sebenarnya, sistem pengecasan pantas 200W Xiaomi tidak menghairankan. Lagipun, kekuatan keseluruhan sistem pengecasan pantas Xiaomi 11 yang unggul telah mencapai 115W. Bahkan Mi 10 Extreme Commemorative Edition yang dikeluarkan tahun lalu, jumlah kuasa sistem pengecasan pantas telah mencapai tahap tertinggi 180W.


Reviu Eksklusif: ASUS ZenFone Live (ZB501KL), Memberi Keyakinan Di Media Sosial

ASUS ZenFone Live (ZB501KL) ini yang pertama di dunia menggunakan teknologi kecantikan masa-sebenar semasa live dilakukan. Ini memberikan anda keyakinan untuk memuat naik video sendiri di laman sosial seperti Live Facebook, Live Instgram mahupun Live Youtube. Rupa anda diolah supaya kelihatan lebih anggun dan menawan.

Dengan saiz piksel 1.4µ dibantu oleh lampu swafoto LED flash, membolehkan gambar yang ditangkap lebih jelas dan terperinci. ZenFone Live mempunyai dua mikrofon untuk mengasingkan bunyi belakang tabir yang bising dan meningkatkan lagi suara anda.

Walaupun hadir di dalam kelas pertengahan, ASUS ZenFone Live masih menawarkan rekaan premium yang dibina menggunakan rekaan unibodi di mana kita sekali lagi dapat melihat rekaan 2.5D pada model ini.

Menampilkan paparan skrin berukuran 5.0 inci dengan ketebalan bezel hanya 2.3mm, ia merupakan smartphone yang nipis dengan ketebalan hanya 7.95mm dengan berat 120g.

Bagi mereka yang mempunyai lebih daripada satu SIM, peranti ini amat sesuai buat anda. Selain boleh menggunakan dua slot kad SIM pada ZenFone Live yang menyokong slot jenis Nano dan Micro SIM, ia turut menyediakan kad memori tambahan microSD jenis hibrid.

Memandangkan peranti ini hadir dengan rekaan unibodi, slot dua kad SIM mahupun microSD terletak di sisi kiri smartphone.

Memandangkan peranti ini hadir dalam kelas pertengahan, ia dibekalkan dengan kamera hadapan beresolusi 5 Megapiksel untuk penggambaran swafoto.

Lebih menarik, ASUS tetap menyediakan sebuah LED flash yang sesuai untuk penggambaran di kawasan yang kurang pencahayaan.

Setiap orang mempunyai warna kegemaran sendiri bukan? Oleh itu, ZenFone Live telah ditawarkan dengan 3 pilihan warna untuk pengguna memilih warna kegemaran sendiri.

Di antaranya adalah Navy Black, Rose Pink dan juga Shimmer Gold.

Apa yang menariknya model ini, ia dibekalkan dengan kamera utama 13 Megapiksel dengan bantuan pelbagai mod menarik, manakala kamera hadapan beresolusi 5 Megapiksel hadir dengan sokongan Soft light LED flash untuk penggambaran swafoto yang kelihatan lebih natural seperti warna sebenar. Malah kehadiran beberapa mod menarik termasuk mod Beauty menghasilkan gambar yang lebih cantik dan menonjol.

• Auto • HDR Pro • Beautification • Super Resolution • Children • Low Light • QR Code • Night • Effect • Selfie • Panorama • Time Lapse

• Auto • Beautification • HDR Pro • Low Light • Night • Effect • Time Lapse

Kepada yang suka berkongsi secara langsung di media sosial, terdapat satu fungsi istimewa pada ZenFone Live yang dikenali sebagai BeautyLive. Sesuai dengan namanya, fungsi ini membolehkan anda membuat secara langsung di laman sosial dengan lebih cantik tanpa perlu mengenakan makeup terlebih dahulu.

Selain boleh melaraskan kecantikan yang diinginkan bermula dari 1 sehingga 10, anda boleh live di laman sosial popular seperti Instagram, Facebook dan juga YouTube.

Jejak senaman khusus seperti larian, tunggangan basikal, latihan berat, yoga dan banyak lagi, serta dapatkan ringkasan maklumat selepas senaman dan laporan terperinci tentang aktiviti anda dengan adanya fungsi ASUS ZenFit.

ASUS ZenFone telah didatangkan dengan aplikasi yang dikenali sebagai Mobile Manager. Aplikasi pra-pasang ini membantu anda mengurus peranti seperti memastikan sistem sentiasa dioptimumkan, memantau trafik data, memadam fail yang tidak diperlukan dan pelbagai lagi.

Apa yang menariknya, ia dilengkapi dengan dua buah mikrofon MEMS. Malah kedudukan speaker juga strategik, di mana dengan sokongan teknologi audio DTS Headphone:X 7.1 dengan keupayaan bunyi keliling. Apabila anda menyambungkan earphone atau headphone ke ZenFone Live, secara automatik tetingkap Optimized audio output akan dipaparkan.

Gesture adalah cara yang paling cepat dan pantas untuk anda membuka menu. Oleh itu, kehadiran ASUS ZenMotion memudahkan anda membuka menu yang diinginkan dengan lebih pantas. Terdapat 3 kategori utama yang boleh dipilih iaitu, Touch Gesture, Motion Gesture serta One Hand Mode.

ASUS ZenFone Live adalah smartphone pertama yang hadir dengan sokongan ASUS BeautyLive, yang mana memudahkan anda untuk bersiaran secara langsung di media sosial dengan pelbagai mod menarik disediakan termasuklah mod Beautification. Malah dengan kamera depan beresolusi 5 Megapiksel dengan sokongan Soft light LED flash bagi menghasilkan gambar yang kelihatan lebih natural dan terang, ketika anda mengambil swafoto di kawasan yang mempunyai cahaya terhad.

Dengan harga mampu milik, kami amat tertarik dengan sokongan spesifikasi peranti ini kerana ia bukan sahaja memfokuskan kepada smartphone swafoto semata-mata, tetapi dilengkapi dengan fungsi lain di antaranya Asus ZenFit, Mobile Manager, teknologi Audio DTS Headphone X untuk kualiti bunyi yang menakjubkan dan pelbagai lagi.

Namun agak mengecewakan, kerana peranti ini tidak menyokong teknologi pengecas pantas yang kami rasa ianya penting pada masa kini, terutamanya bagi pengguna tegar yang suka bersiaran secara langsung dan mengambil gambar swafoto seharian.


VoltDB Mengumumkan Program Rakan Saluran Global

Program Baharu Yang Akan Membantu OEM, Penjual Semula dengan Nilai Tambah, Rakan Teknologi Dan Integrasi Sistem Dalam Perindustrian Berkaitan Internet, Perkhidmatan Kewangan dan Syarikat Telekomunikasi

BEDFORD, Mass., 18 November 2020 /PRNewswire/ — VoltDB, sebuah platform data yang terkemuka untuk keputusan masa nyata, telah mengumumkan pada hari ini sebuah program rakan saluran global yang baharu bagi OEM, penjual semula dengan nilai tambah (VAR), rakan teknologi dan integrasi sistem (SI).

Program ini akan membolehkan rakan-rakan kongsi menggunakan platform data VoltDB yang terbaik untuk memanfaatkan sepenuhnya kecanggihan analisis data pantas dan membawa transformasi digital mereka ke tahap yang seterusnya.

VoltDB menawarkan platform data yang terbukti stabil, kebolehan skala dengan keupayaan yang sangat bertepatan untuk syarikat telekomunikasi, perkhidmatan kewangan dan perindustrian berkaitan internet di mana pemprosesan tepi dan perkembangan pesat teknologi yang lainnya membuatkan ia mustahil untuk bertahan jika hanya menggunakan infrastruktur legasi sahaja.

“Kami telah menyaksikan perubahan yang ketara di dalam lanskap pengurusan data masa nyata selama lebih daripada 18 bulan ini.”, kata David Flower, Ketua Pegawai Eksekutif VoltDB. “Semakin banyak organisasi menyedari perlunya aplikasi yang berupaya membuat keputusan dan bertindak balas terhadap peristiwa sewaktu ia berlaku. Program rakan kami yang baharu ini direka khusus untuk membantu syarikat-syarikat memanfaatkan peluang ini dan membezakan mereka dengan penggunaan teknologi yang telah terbukti memberikan kelebihan daya saing yang besar.”

VoltDB telah bekerjasama dengan rakan kongsi di seluruh dunia dan memahami keperluan tertentu mereka dalam reka bentuk seni bina, pra-pengeluaran dan sokongan amalan terbaik, model pelesenan kebolehan skala, kerjasama tawaran dan insiden kritikal.

“Rakan kongsi kami menggunakan VoltDB dalam beberapa teknologi yang paling maju dapat dibayangkan dan memacu hasil yang mengubah keadaan,” kata Michael Holcroft, Pengarah Saluran Global dan Kejayaan Pelanggan di VoltDB. “Kami teruja untuk menjadi sebahagian daripada perjalanan itu dengan memastikan mereka berkebolehan dan disokong sepenuhnya dalam setiap langkah mereka.”

Untuk mendapatkan pemahaman yang lebih baik tentang bagaimana perkongsian dengan VoltDB dapat membantu anda dalam memberikan penyelesaian yang paling terkini kepada pelanggan anda, sila lawati laman web.

VoltDB membolehkan organisasi global berkembang daripada analisis data besar kepada keputusan data yang cepat dan memperoleh keputusan segera daripada peristiwa anomali yang didapati di pelbagai aliran data pantas. Platform ini memberikan keputusan yang tepat, dibuat dalam tempoh kurang daripada 10 milisaat, yang mempengaruhi pengewangan secara langsung, mencegah penipuan digital dan inisiatif transformasi digital yang canggih. Untuk mengetahui dengan lebih lanjut, sila lawati VoltDB dan ikuti kami di LinkedIn.

Keywords: Computer Software Computer/Electronics New products/services Data Analytics


CES 2018: Samsung Bixby Bakal Tampil Dengan Ciri Kiraan Kalori Di Dalam Makanan

Bagi pengguna khususnya pemilik telefon pintar keluaran Samsung yang sangat mementingkan gaya hidup yang sihat, pemantauan pengambilan kalori seharian kebiasaannya akan dibuat dengan bantuan aplikasi pihak ketiga. Walaupun terdapat pelbagai aplikasi percuma yang boleh dimuat turun dari Google Play Store, ia mungkin dirasakan kurang praktikal bagi pengguna yang memiliki ruang storan yang agak terhad.

Sempena acara CES 2018 yang sedang berlangsung, Samsung telah mendedahkan kepada umum ciri baru yang bakal disokong pada pembantu digital maya keluarannya iaitu Bixby. Melalui sesi demonstrasi yang dibuat, Samsung Bixby dilihat mampu mengenal pasti jenis makanan dan dalam masa yang sama akan membuat kiraan jumlah kalori yang terkandung di dalamnya.

Sungguhpun begitu, ciri terbaru yang bakal diperkenalkan pada Samsung Bixby ini dilihat masih dalam peringkat awal pembangunan kerana ia memiliki sedikit kesukaran untuk mengenal pasti makanan, terutamanya jika terdapat beberapa bahan berbeza di dalam satu pinggan yang sama.


U Mobile Kini Menawarkan iPhone 8 Pada Harga Terendah

U Mobile hari ini mengumumkan bahawa telefon pintar Apple iPhone 8 dan iPhone 8 Plus telah mula ditawarkan di semua stor seluruh Malaysia bermula hari ini.

iPhone 8 dan iPhone 8 Plus boleh dimiliki melalui pelan pascabayar dan prabayar U Mobile. Pelanggan juga boleh membawa pulang iPhone terbaru ini dengan pelan ansuran yang ditawarkan.

Malahan, bagi 50 pelanggan terawal anda akan menerima hadiah istimewa bersempena pelancarannya hari ini. Manakala bermula hari ini sehingga 23 Oktober 2017, pelanggan sedia U Mobile pula akan diberikan baucar Mac City bernilai RM100.

Pelanggan yang berminat boleh mendapatkan iPhone 8 serendah RM2,140 melalui iPlan i90 dan i130 dengan kontrak 24 bulan. Untuk U Package, ansuran bulanan peranti boleh dibayar pada harga bermula RM111 bersama pelan pascabayar iPlan. Pelan-pelan ini menawarkan internet berkelajuan tinggi serta data tanpa had Video-Onz, Music-Onz, Call-Onz, App-Onz, Waze dan sebagainya.

Apple iPhone 8 dan iPhone 8 Plus menawarkan ciri-ciri terbaru yang hadir dengan cip pemproses A11 Bionic, RAM 2GB atau 3GB serta storan 64GB atau 256GB. Prestasi yang terbaik pernah Apple hasilkan ini disokong oleh sistem operasi iOS 11 bersama paparan True Tone Retina HD. Kamera 12 Megapiksel yang telah dipertingkatkan menjanjikan pengalaman bergambar di tahap yang lebih tinggi.

Bagi mendapatkan maklumat lanjut, anda boleh mengunjungi stor U Mobile terdekat atau layari laman sesawang U Mobile.